sagorsarker/bangla-wikipedia huggingface dataset:
মাযহাব

মাযহাব () হল ইসলামী ফিকহ বা আইনশাস্ত্রের অন্তর্ভুক্ত এক একটি চিন্তাগোষ্ঠী ও চর্চাকেন্দ্র। নবী মুহাম্মদ (স.)-এর ইসলাম প্রচারের পর আনুমানিক প্রায় দেড়শত বছরের মধ্যে অনেক মাযহাবের উৎপত্তি হয়। সাহাবাদের মধ্যেও অনেকেই নিজস্ব মাযহাব প্রতিষ্ঠার জন্য কৃতিত্বের অধিকারী হয়ে আছেন। সময়ের সাথে সাথে সেগুলো বিবর্ধিত, বিভিন্ন স্থানে সম্প্রসারিত ও বিভাজিত হয়, কিছু আবার সীমিত চর্চার মাধ্যমে প্রায় বিলুপ্ত হয়ে গেছে। অবশেষে সাম্প্রতিক শতকে মোট আটটি প্রধান মাযহাবকে বিশ্ব মুসলিম সম্প্রদায় কর্তৃক সার্বিকভাবে গড় হিসাব অনুযায়ী পালনযোগ্য হিসেবে স্বীকৃতি প্রদান করা হয়েছে। মাযহাব শব্দটি বাংলায় মাজহাব, মজহাব, ইত্যাদি বানানেও প্রচলিত।
সাধারণত, সুন্নি অধ্যুষিত অঞ্চলে বিভিন্ন মাযহাব প্রচলিত রয়েছে। যেগুলোর মধ্যকার পার্থক্য কেবল আমল ও বিভিন্ন নিয়ম কানুনে। মৌলিক ভাবে সবকটি মাযহাবই সঠিক হিসাবে বিবেচিত। তবে মাযহাবের নিয়মকানুন নিয়ে সমসাময়িক পন্ডিতগণ গবেষণা চালিয়ে যান। এবং প্রয়োজনে সংশ্লিষ্ট বিষয়ে ব্যাখ্যা প্রদান করে থাকেন। সর্বাধিক তাকলিদ বা বিষয়গত পাঠ্যের উপর নির্ভর না করে আইনী অনুশীলনগুলির বিশ্লেষণ এবং চর্চাকেই কেন্দ্রীয় আলোচ্য হিসাবে ধরে উচ্চতর ধর্মীয় কর্তৃপক্ষের কাছ থেকে ধর্মীয় বিধান এবং জ্ঞানবিজ্ঞানের গ্রহণযোগ্যতার উপর তা চলমান।
ধর্মতত্ত্বের সুন্নি চিন্তাগোষ্ঠী এর প্রত্যেকটিই তাদের পাঠদান করা শাস্ত্রীয় ফিকাহবিদের নাম দেওয়া হল। চারটি প্রাথমিক সুন্নি মাযহাব হচ্ছে- হানাফী, শাফিঈ, মালেকী এবং হাম্বলি। জহিরী মাযহাবটির অস্তিত্ব থাকলেও মূলধারার বাইরে, যদিও জারিরি, লেঠি, আওজা, থাওরি এবং কুরতুবি বিলুপ্ত হয়ে গেছে।
আবদুল্লাহ ইবনে ইবাদের নামানুসারে ইসলামের [[ইবাদি]] বিদ্যালয়ের নামকরণ করা হয়েছে, যদিও এটি অনুগামীদের দৃষ্টিতে বিদ্যালয়ের মূল ব্যক্তিত্ব নয়। ইবাদবাদ হ'ল সুন্নী ও শিয়া ইসলাম উভয়ই তার ন্যায়বিচারের দিক থেকে পৃথক, তবে এর মূল বিশ্বাসও।
বিশেষজ্ঞ ও ফিক্বের পণ্ডিতগণ নিজ নিজ মাযহাবের উসুল (নীতিসমূহ) অনুসরণ করেন তবে তারা উসুল, প্রমাণ ও অন্যান্য মাযহাবের মতামতও অধ্যয়ন করেন।
২০০৪ সালের ৯ই নভেম্বর জর্দানের আম্মানে অনুষ্ঠিত আম্মান বার্তা সম্মেলনে বিশ্বের ৫০ টি দেশের ২০০ জন মুসলিম আলেমের সিদ্ধান্তের ভিত্তিতে নিম্নোক্ত আটটি মাযহাবকে বর্তমান সময়ের জন্য পালনীয় হিসেবে অনুমোদন দেয়া হয়েছিল।
১.সুন্নি:
২.শিয়া: 
৩.খারেজি:
এই মতবাদগুলোর কাউকে মুরতাদ ঘোষণা করা নিষিদ্ধ :
[[আশআরী]] / [[মাতুরিদী]] আকীদা<br>
প্রকৃত তাসাউউফ ( [[সুফিবাদ]] ),<br>
সত্যিকারের [[সালাফি]] চিন্তা।
[[শাহ ওয়ালিউল্লাহ দেহলভী]] স্বীয় গ্রন্থ ‘হুজ্জাতুল্লাহিল বালিগাহ’তে এবং [[কাজী সানাউল্লাহ পানিপতি]] তাঁর তাফসীরে মাযহারীতে বলেন, যে সকল ব্যক্তির [[ইজতিহাদ]] করার ক্ষমতা রয়েছে, তাদের জন্য কোন ব্যক্তি বা মাযহাবের তাকলিদ করা জায়েজ হবে না।
শাহ ওয়ালীউল্লাহ বলেন,
সানাউল্লাহ পানিপথী কুরআনে বর্ণিত ‘‘আমরা যেন পরস্পরকে রব হিসেবে গ্রহণ না করি।’’[আল ইমরানঃ ৬৪] এ আয়াতের ব্যাখ্যা প্রসঙ্গে বলেছেন : 
[[বিষয়শ্রেণী:ইসলামি পরিভাষা]]
[[বিষয়শ্রেণী:মাযহাব]]
[[বিষয়শ্রেণী:শরিয়াহ-তে আরবি শব্দ ও বাক্যাংশ]]
[[বিষয়শ্রেণী:ইসলামি আইন]]
[[বিষয়শ্রেণী:ইসলামি বিদ্যালয়]]
লার্স অনসাগার

লার্স অনসেজার একজন ভৌত রসায়নবিজ্ঞানী এবং তাত্ত্বিক পদার্থবিজ্ঞানী। তিনি ১৯৬৮ সালে রসায়নে নোবেল পুরস্কার লাভ করেন।
অনসেজার ১৯০৩ সালের ২৭ নভেম্বর নরওয়ের অসলোতে জন্মগ্রহণ করেন। তিনি ১৯২৫ সালে নরওয়েজিয়ান ইন্সটিটিউট অব টেকনোলজি থেকে রাসায়নিক প্রকৌশলে ব্যাচেলর অব সায়েন্স ডিগ্রি অর্জন করেন।
জাল স্বপ্ন, স্বপ্নের জাল

জাল স্বপ্ন, স্বপ্নের জাল আখতারুজ্জামান ইলিয়াস রচিত একটি ছোটগল্প সংকলন যা ১৯৯৭ সালে একুশে গ্রন্থমেলায় মাওলা ব্রাদার্স ঢাকা থেকে প্রকাশিত হয়। ইলিয়াস এই গ্রন্থটি দিলীপ পালকে উৎসর্গ করেছেন। এই সংকলনের বিভিন্ন গল্পে পরোক্ষ বা প্রত্যক্ষভাবে মুক্তিযুদ্ধ এবং যুদ্ধ-পরবর্তী রাজনৈতিক এবং সামাজিক বাস্তবতার চিত্র ফুটে উঠেছে।
এই গ্রন্থে পাঁচটি গল্প সংকলিত হয়েছে:
ওয়াহশি ইবনে হারব

ওয়াহশি ইবনে হারব ছিলেন ইথিওপিয় বংশোদ্ভূত একজন দাস। তার মনিবের নাম ছিল "জুবায়ের ইবনে মুতিম" । ওয়াহশি পরবর্তীতে ইসলাম গ্রহণ করেন এবং সাহাবীর মর্যাদা লাভ করেন। অমুসলিম থাকাবস্থায় উহুদের যুদ্ধে তিনি মুহাম্মদ(সা) এর চাচা মুসলিম সেনাপতি হামযা ইবনে আবদুল মুত্তালিবকে হত্যা করেন। পরবর্তীতে তিনি মুসলিমদের বিরুদ্ধে যুদ্ধ করা ভন্ড নবী মুসাইলিমাকে হত্যা করেন।
বদরের যুদ্ধে নিজ পিতার মৃত্যুর প্রতিশোধ হিসেবে হামযা ইবনে আবদুল মুত্তালিবকে হত্যার শর্তে হিন্দ বিনতে উতবা ওয়াহশিকে দাসত্ব থেকে মুক্তি দেয়ার প্রতিশ্রুতি দেন।
এ ব্যাপারে তিনি বলেছেন, "উহুদের দিন আমি হামযাকে অনুসরণ করি। তিনি ক্ষিপ্ত সিংহের মত সেনাবাহিনীর মধ্যভাগে আক্রমণ করছিলেন। তিনি তার সামনে যাকে পাচ্ছিলেন তাকেই হত্যা করছিলেন। আমি গাছ ও পাথরের আড়ালে আশ্রয় নিই যাতে তিনি আমাকে দেখতে না পান। তিনি যুদ্ধে খুব বেশি নিয়োজিত ছিলেন। আমি আড়াল থেকে বের হয়ে আসি। ইথিওপিয়ান হিসেবে আমি ইথিওপিয়ানদের মত বর্শা নিক্ষেপে সক্ষম ছিলাম এবং আমার কখনো লক্ষ্যভ্রষ্ট হত না। তাই আমি কিছুদুর অগ্রসর হয়ে আমার বর্শা তার দিকে নিক্ষেপ করি। আমার বর্শা তাকে ভেদ করে দু পায়ের মধ্য দিয়ে বেরিয়ে আসে। তিনি আমাকে আক্রমণ করতে চেয়েছিলেন কিন্তু যন্ত্রণার কারণে সক্ষম হননি। মৃত্যুর আগ পর্যন্ত তিনি এই অবস্থায় ছিলেন। এরপর আমি সতর্কভাবে অগ্রসর হই এবং তার শরীর থেকে অস্ত্র বের করে কুরাইশ সেনাদের কাছে ফিরে আসি এবং স্বাধীনতার অপেক্ষায় থাকি।"
পরবর্তীতে ওয়াহশি ইসলাম গ্রহণ করেন। ৬৩৪ সালে ইয়ামামার যুদ্ধে তিনি ভন্ড মুসাইলিমাকে হত্যা করেন। তার ধর্মান্তরের ব্যাপারে তিনি বলেন,
"উহুদের যুদ্ধের পর আমি মক্কায় বসবাস করতে থাকি। মুসলিমরা মক্কা বিজয় করলে আমি তাইফে পালিয়ে যাই, কিন্তু শীঘ্রই সেখানেও ইসলাম দ্রুত পৌছে যায়। আমি শুনেছিলাম যে মানুষের পাপ যত বড়ই হোক না কেন আল্লাহ তা ক্ষমা করেন। আমি তাই মুহাম্মদ এর কাছে যাই এবং শাহাদাত উচ্চারণ করি। মুহাম্মদ আমাকে দেখে জিজ্ঞেস করেন, "তুমি কী সেই ইথিওপিয় ওয়াহশি?" আমি হ্যাঁসূচক উত্তর দিই। এরপর তিনি বলেন, "কীভাবে তুমি হামজা ইবনে আবদুল মুত্তালিবকে হত্যা করেছ?" আমি এরপর ঘটনার বর্ণনা দিই। তিনি সরে যান এবং বলেন, "আমি পুনরুত্থানের আগ পর্যন্ত তোমার চেহারা দেখব না, কারণ আমার চাচার হৃদয় বিদারক অবস্থা তোমার হাতেই সংঘটিত হয়েছে।" উল্লেখ্য এটা ওয়াহশির প্রতি তার ব্যক্তিগত আক্রোশ নয় বরং ওয়াহশিকে দেখলে তার মনে ক্রোধ জন্মাতে পারে আশঙ্কায় এমনটা করা হয়েছিল।
ওয়াহশি বলেন, "যতদিন মুহাম্মদ বেঁচে ছিলেন আমি নিজেকে তার থেকে আড়াল করে রাখি। তার মৃত্যুর পর মুসাইলিমার সাথে যুদ্ধ সংঘটিত হয়। আমি মুসলিম বাহিনীতে যোগ দিই। মুসাইলিমার বিরুদ্ধে আমি একই অস্ত্র ব্যবহার করি এবং একজন আনসারের সহযোগিতায় তাকে হত্যা করতে সক্ষম হই। যদি আমি এই অস্ত্র দিয়ে শ্রেষ্ঠ ব্যক্তিকে (হামযা ইবনে আবদুল মুত্তালিব) হত্যা করে থাকি, তবে নিকৃষ্ট ব্যক্তিটিও এর ভয়াবহতা থেকে রেহাই পায়নি।"
ঙ্গাগ-দ্বাং-ছোস-গ্রাগ্স (আটান্নতম গানদেন ত্রিপা)

ঙ্গাগ-দ্বাং-ছোস-গ্রাগ্স () (১৭০৭-১৭৭৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের আটান্নতম দ্গা'-ল্দান-খ্রি-পা বা প্রধান ছিলেন।
ঙ্গাগ-দ্বাং-ছোস-গ্রাগ্স ১৭০৭ খ্রিষ্টাব্দে তিব্বতের আমদো অঞ্চলে জন্মগ্রহণ করেন। তার পিতার নাম ছিল ত্শে-রিং-ম্গোন-পো () এবং মাতার নাম ছিল ত্শে-রিং-স্ক্যিদ ()। কম বয়সে ব্যা-খ্যুং () বৌদ্ধবিহারে ব্দে-য়াংস-ঙ্গাগ-দ্বাং-ম্গোন-পো () নামক এক ভিক্ষুর নিকট তিনি শিক্ষার্থীর শপথ গ্রহণ করেন। ১৭২৭ খ্রিষ্টাব্দে তিনি সে-রা বৌদ্ধবিহার বিশ্ববিদ্যালয়ে ভর্তি হয়ে ব্লো-ব্জাং-ছোস-'ফেল () এবং ব্রাগ-রি-ঙ্গাগ-দ্বাং-দোন-গ্রুব () নামক পণ্ডিতের নিকট শিক্ষালাভ করেন। এই সময় পঞ্চম পাঞ্চেন লামা তাকে ভিক্ষুর শপথ প্রদান করেন। ব্লো-ব্জাং-ব্যামস-পা নামক দ্বিতীয় ফুর-ল্চোগ্স (), সপ্তম দলাই লামা, র্গ্যাল-ম্ত্শান-সেং-গে () নামক তিপ্পান্নতম দ্গা'-ল্দান-খ্রি-পা, ঙ্গাগ-দ্বাং-ম্ছোগ-ল্দান () নামক চুয়ান্নতম দ্গা'-ল্দান-খ্রি-পা তার উল্লেখযোগ্য শিক্ষক ছিলেন। এরপর তিনি গুমে তন্ত্র মহাবিদ্যালয়ে শিক্ষালাভ করে পরবর্তীকালে এই মহাবিদ্যালয়ে প্রধানের দায়িত্ব পালন করেন। এরপর তিনি দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন ও অষ্টম দলাই লামার শিক্ষক নিযুক্ত হন। ১৭৬৪ খ্রিষ্টাব্দে তিনি দ্গা'-ল্দান বৌদ্ধবিহারের আটান্নতম প্রধান হিসেবে নির্বাচিত হন ও এই পদে তিনি সাত বছর থাকেন। এই সময় তিনি ত্সোং-খা-পা-ব্লো-ব্জাং-গ্রাগ্স-পা নামক দ্গে-লুগ্স ধর্মসম্প্রদায়ের প্রতিষ্ঠাতার একটি রৌপ্যমূর্তি নির্মাণ করেন।
ঙ্গাগ-দ্বাং-ছোস-গ্রাগ্স (উনষাটতম গানদেন ত্রিপা)

ঙ্গাগ-দ্বাং-ছোস-গ্রাগ্স () (১৭১০-১৭৭২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের উনষাটতম দ্গা'-ল্দান-খ্রি-পা বা প্রধান ছিলেন।
ঙ্গাগ-দ্বাং-ছোস-গ্রাগ্স ১৭১০ খ্রিষ্টাব্দে তিব্বতের স্তোদ-লুং () অঞ্চলে রিন-ছেন-শোংস () নামক স্থানে জন্মগ্রহণ করেন। তার পিতার নাম ছিল ত্শে-রিং-ব্সাম-গ্রুব () এবং মাতার নাম ছিল 'দ্জোম্স-স্ক্যিদ ()। কম বয়সে তিনি ছু-ব্জাং () বৌদ্ধবিহারে শিক্ষার্থীর শপথ গ্রহণ করেন। তিনি সে-রা বৌদ্ধবিহার বিশ্ববিদ্যালয়ে ও গ্যুতো তন্ত্র মহাবিদ্যালয়ে শিক্ষালাভ করেন। ঙ্গাগ-দ্বাং-নাম-ম্খা'-ব্জাং-পো () নামক পঞ্চান্নতম দ্গা'-ল্দান-খ্রি-পা এবং ব্সাম-গ্তান-ফুন-ত্শোগ্স () নামক সাতান্নতম দ্গা'-ল্দান-খ্রি-পা তা উল্লেখযোগ্য শিষ্য ছিলেন। এরপর তিনি গ্যুতো তন্ত্র মহাবিদ্যালয় এবং দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৭৭১ খ্রিষ্টাব্দে তিনি দ্গা'-ল্দান বৌদ্ধবিহারের উনষাটতম প্রধান হিসেবে নির্বাচিত হন ও এই পদে তিনি দুই বছরের কম সময় থাকেন।
খাদ্য বিজ্ঞান

খাদ্য বিজ্ঞান ফলিত বিজ্ঞানের একটি শাখা যা খাদ্য সম্পর্কিত বিষয়ে আলোচনা করে। Institute of Food Technologists এর সংজ্ঞানুসারে যে শৃঙ্খলে প্রকৌশল,জীববিজ্ঞান ও পদার্থবিজ্ঞান একত্রে খাদ্যের প্রকৃতি সম্পর্কে আলোচনা হয়, খাদ্যের গুনগত মানের অবনতির কারণ, খাদ্য প্রক্রিয়াজাতকরণের মূলনীতি, এবং ভোক্তার স্বার্থে খাদ্যের উন্নতি সম্পর্কে আলোচনা হয় তাকে খাদ্য বিজ্ঞান বলে।
এই বিজ্ঞানে নতুন খাদ্যের মানোন্নয়ন করা হয়, এসব খাদ্য প্রক্রিয়াজাতের নকশা প্রণয়ন করা হয়, খাদ্যের মোড়ক নির্বাচন করা হয়, খাদ্যের আয়ুষ্কাল নির্ধারণ প্রক্রিয়া সম্পর্কে আলোচনা করা হয়, অণুজীববিজ্ঞান বিষয়ক পরীক্ষা এবং বিভিন্ন রাসায়নিক পরীক্ষা করা হয়।
খাদ্য বিজ্ঞান বিষয়ক কিছু সংস্থা হচ্ছেঃ
খাদ্য বিজ্ঞানের অনেকগুলো শাখা রয়েছে।
এই শাখায় খাদ্যের জৈব উপাদান এবং অজৈব উপাদান এর পারস্পরিক ক্রিয়া এবং রাসায়নিক বিক্রিয়া সম্পর্কে আলোচনা করা হয়। খাদ্য রসায়নের যাত্রা শুরু হয় ১৮ শতাব্দীর শেষভাগ থেকে যখন অনেক বিখ্যাত বিজ্ঞানী খাদ্যের রাসায়নিক গুরুত্ব বোঝার চেষ্টা করেন। Carl Wilhelm Scheele ১৭৮৫ সালে আপেল থেকে ম্যালিক এসিড পৃথক করেন। পানি, কার্বোহাইড্রেট, উৎসেচক, খাদ্যের রং, খনিজ, ভিটামিন, লিপিড, প্রোটিন এই শাখার গুরুত্বপূর্ণ বিষয়।
এই শাখায় খাদ্যে বসবাসকারী অণুজীব এবং এর দ্বারা খাদ্যের দূষণ এবং পচন সম্পর্কে আলোচনা হয়। উপকারি ব্যাকটেরিয়া, উদাহরণস্বরূপ প্রোবায়োটিক ক্রমশ খাদ্য বিজ্ঞানের আলোচনায় গুরুত্বপূর্ণ হয়ে উঠছে। ইস্ট নামক ছত্রাক খাদ্যের গাঁজনে ব্যবহার করা হয়।কিছু ব্যাকটেরিয়া যেমন ল্যাকটিক এসিড ব্যাকটেরিয়া দই, পনির সহ বিভিন্ন জিনিস তৈরিতে ব্যবহার করা হয়।
এই শাখায় খাদ্যের লভ্যতা এবং মানুষের খাদ্য ব্যবহারের অধিকার সংরক্ষণ বিষয়ক আলোচনা হয়। খাদ্য সংরক্ষণের এমন প্রযুক্তি সম্পর্কে আলোচনা করা হয় যার সাহায্যে খাদ্যঘটিত অসুখ প্রতিরোধ অর্থাৎ দুষিত খাদ্যে যেসব ক্ষতিকারক অণুজীব থাকে তাদের প্রতিরোধ করা যায়। 
এই শাখায় রান্না করার সময় খাদ্যের ভৌত পরিবর্তণ এবং রাসায়নিক পরিবর্তণ সম্পর্কে আলোচনা করা হয়। ১৯৮৮ সালে অক্সফোর্ড বিশ্ববিদ্যালয় এর পদার্থবিদ Nicholas Kurti এবং French INRA এর রসায়নবিদ Hervé This প্রথম মলিকুলার গ্যাস্ট্রোনমি শব্দটি ব্যবহার করেন। খাদ্য বিজ্ঞানের বিভিন্ন শাখা খাদ্যের নিরাপত্তা, অণুজীব, সংরক্ষণ, রাসায়নিক , প্রকৌশল ও ভৌত দিক নিয়ে আলোচনা করলেও একমাত্র এই শাখাটিই বাড়ি এবং রেস্টুরেন্টের নিয়মিত রন্ধন প্রক্রিয়া নিয়ে আলোচনা করে।
এই শাখা মূলত ফলিত পদার্থবিজ্ঞানের একটি বহুমুখী শাখা। কৃষি প্রকৌশল, যন্ত্র প্রকৌশল এবং রাসায়নিক প্রকৌশল এর খাদ্য বিষয়ক মূলনীতি আলোচনার পাশাপাশি এই শাখা বাণিজ্যিকভাবে খাদ্য উৎপাদনের কৌশল সম্পর্কেও আলোচনা করে।
অস্ট্রেলিয়ায় Commonwealth Scientific and Industrial Research Organisation (CSIRO) খাদ্য ও পুষ্টি বিষয়ক গবেষণা পরিচালনা করে।
Institute of Food Technologists (IFT) খাদ্য বিজ্ঞান এবং খাদ্য প্রকৌশল বিষয়ক বৃহত্তম সংস্থা। ২০১২ সালে এর সদস্য সংখ্যা ছিল ১৮,০০০। এটি একটি আন্তর্জাতিক সংস্থা।
খাদ্য বিজ্ঞান এবং প্রযুক্তির উন্নয়ন, এই বিষয়ে শিক্ষা প্রসার, এবং জনগনের উপকার, নিরাপত্তা এবং স্বাস্থ্য সংরক্ষণের জন্য ১৯৬৪ সালে যুক্তরাজ্যে Institute of Food Science & Technology(IFST) প্রতিষ্ঠিত হয়।
লুইজ গুস্তাভো

লুইজ গুস্তাভো দিয়াস (জন্ম: ২৩ জুলাই, ১৯৮৭) পিন্দামোহানগাবায় জন্মগ্রহণকারী বিশিষ্ট ব্রাজিলীয় ফুটবলার। ব্রাজিল ফুটবল দলে খেলার পাশাপাশি জার্মানির বুন্দেসলিগা ক্লাব ভিএফএল উল্ফসবার্গে রক্ষণাত্মক মধ্যমাঠের খেলোয়াড় হিসেবে খেলছেন। মূলতঃ লেফট ব্যাক হিসেবে খেলোয়াড়ী জীবন শুরু করলেও জার্মানিতে অধিকাংশ খেলাতেই রক্ষণভাগের মধ্যমাঠে তাকে খেলতে দেখা যায়। এছাড়াও, সেন্টার ব্যাকে তিনি সমানে তার ক্রীড়াশৈলী প্রদর্শন করে চলেছেন।
স্পোর্ট ক্লাব করিন্থিয়ান্স আলাগোয়ানো’র মাধ্যমে গুস্তাভোর পেশাদার ফুটবল জীবন শুরু হয়। আগস্ট, ২০০৭ সালে জার্মান ক্লাব ১৮৯৯ হোফেনহেইমের মাধ্যমে ধারকৃত খেলোয়াড়রূপে অংশ নেন তিনি। ১ এপ্রিল, ২০০৮ তারিখে হোফেনহেইম কর্তৃপক্ষ গুস্তাভো’র সাথে স্থায়ীভাবে চুক্তিবদ্ধ হয়। জানুয়ারি, ২০১১ সালে গুস্তাভো এফসি বায়ার্ন মিউনিখের সাথে চুক্তিবদ্ধ হন। আনুমানিক ১৫-২০ মিলিয়ন ইউরো’র বিনিময়ে তাকে স্থানান্তর করা হয় বিভিন্ন তথ্যসূত্রের মাধ্যমে জানা যায়।
১৫ জানুয়ারি, ২০১১ তারিখে বাভারিয়ার ক্লাবটির হয়ে অভিষেক ঘটে গুস্তাভো’র। দ্বিতীয়ার্ধে অতিরিক্ত খেলোয়াড়রূপে মাঠে নামেন তিনি। ঐ খেলায় ভিএফএল উল্ফসবার্গ ক্লাবের সাথে ১-১ গোলে ড্র করে তার দল। ২৬ ফেব্রুয়ারি, ২০১১ তারিখে প্রথম গোলটি করেন তিনি। কিন্তু ১-৩ গোলে বরুসিয়া ডর্টমুন্ডের কাছে। ১২ মে, ২০১২ তারিখে ডিএফবি-পোকাল ফাইনাল খেলায় মধ্যমাঠের জন্য নির্বাচিত হন। প্রথমার্ধে টমাস মুলারের বিপরীতে অতিরিক্ত খেলোয়াড়রূপে নামলেও বরুসিয়া ডর্টমুন্ডের কাছে ৫-২ গোলে হেরে যায় বায়ার্ন মিউনিখ। ২৫ মে, ২০১৩ তারিখে ফ্রাঙ্ক রিবেরি’র পরিবর্তে ৯১তম মিনিটে অতিরিক্ত খেলোয়াড় হিসেবে মাঠে নামেন। ওয়েম্বলি স্টেডিয়ামে অনুষ্ঠিত ২০১৩ সালের উয়েফা চ্যাম্পিয়ন্স লিগের ফাইনালে বায়ার্ন ২-১ গোলে বরুসিয়াকে পরাজিত করেছিল। ১৬ আগস্ট, ২০১৩ তারিখে অনির্ধারিত অর্থের বিনিময়ে বায়ার্ন থেকে ভিএফএল উল্ফসবার্গের সাথে চুক্তিবদ্ধ হন বলে জানা যায়। এরফলে তিনি ২০১৮ সাল পর্যন্ত উল্ফসবার্গের সাথে থাকবেন বলে চুক্তিতে উল্লেখ রয়েছে।
১০ আগস্ট, ২০১১ তারিখে ব্রাজিল দলের পক্ষে আন্তর্জাতিক ফুটবলে অভিষেক ঘটে গুস্তাভো’র। প্রীতি খেলায় দ্বিতীয়ার্ধে অতিরিক্ত খেলোয়াড়রূপে জার্মানির বিপক্ষে মাঠে নামেন তিনি। ২০১৩ সালের ফিফা কনফেডারেশন্স কাপে ব্রাজিলীয় কোচ লুইজ ফেলিপে স্কলারির ব্রাজিল দলের অন্যতম সদস্য ছিলেন তিনি। পুরো ৯০ মিনিট খেলেছিলেন তিনি। এস্তাদিও দো মারাকানায় অনুষ্ঠিত কনফেডারেশন্স কাপের ফাইনালে তৎকালীন বিশ্ব চ্যাম্পিয়ন স্পেন দলকে ৩-০ গোলে হারিয়েছিল ব্রাজিল দল। ৭ সেপ্টেম্বর, ২০১৩ তারিখে প্রীতি খেলায় অস্ট্রেলিয়ার বিপক্ষে তিনি তার প্রথম গোলটি করেন। ২০১৪ সালে নিজ দেশ ব্রাজিলে অনুষ্ঠিত ফিফা বিশ্বকাপে খেলা থেকে সাময়িক বহিষ্কারাদেশ লাভ করেন তিনি।
ক্যাথলিক ধর্মাবলম্বী গুস্তাভো মন্তব্য করেছেন যে, তিনি নিয়মিত বাইবেল পাঠ করেন ও প্রতিদিন দুইবার প্রার্থনা করেন। তার মেয়ে বান্ধবী মিলেনে’র সাথে ২৫ ডিসেম্বর, ২০১০ তারিখে ব্রাজিলের ছুটির দিনে বাগদান কার্য সম্পন্ন হয়। তার মা তাকে ভীষণভাবে উদ্দীপনা যুগিয়েছেন। কারণ তার স্বপ্ন ছিল গুস্তাভোকে খেলোয়াড় হিসেবে সফলকাম হবে। কিন্তু তার মা ১৬ বছর বয়সী গুস্তাভোকে রেখে মৃত্যুবরণ করেন।
মুনাব্বিহ ইবনে কামিল

মুনাব্বিহ ইবনে কামিল ছিলেন মুহাম্মদ এর একজন পারস্য বংশোদ্ভূত সাহাবী। তিনি মুহাম্মাদ -এর জীবনকালে ইসলাম ধর্মে ধর্মান্তরিত হন।
তার দুই সন্তান, ওয়াহাব ইবন মুনাব্বিহ ও হাম্মাম ইবন মুনাব্বিহ।
জাবান আল কুর্দি

জাবান সাহাবী () বা জাবান আবু মাইমুন (Arabic: جابان أبو ميمون) বা জাবান আল কুর্দি (Arabic: جابان الکوردي) ছিলেন মুহাম্মদ এর একজন সাহাবী।
হিজরতের ১৮ বছর পর তিনি তার স্বদেশ কুর্দিস্তান ফিরে আসেন এবং ইসলাম প্রচারে নিয়োজিত হন।
হাদিসশাস্ত্রের পণ্ডিত ইবনে হাজার আসকালানি তার Finding the truth in Judging the Companions গ্রন্থে জাবান সাহাবীর বর্ণনাকৃত ১০ টি হাদিস উল্লেখ করেছেন। তার পুত্র আবু বাসির একজন তাবিইন ছিলেন।
দ্য ফিফ্‌টি গ্রেটেস্ট কার্টুনস্

দ্য ফিফ্‌টি গ্রেটেস্ট কার্টুনস্: ১,০০০ অ্যানিমেশন পেশাদার কর্তৃক নির্বাচিত অ্যানিমেশন ইতিহাসবিদ জেরি বেকের ১৯৯৪ সালের একটি বই। এটি উত্তর আমেরিকায় তৈরি এবং অন্যান্য উল্লেখযোগ্য কার্টুনের মধ্য থেকে অত্যন্ত বিবেচিত ৫০টি অ্যানিমেটেড স্বল্পদৈর্ঘ্য চলচ্চিত্র সম্পর্কিত নিবন্ধসংবলন। অ্যানিমেশন শিল্পে কর্মরত ১,০০০ জন ব্যক্তির একটি জরিপ অনুযায়ী এই সংকলনের ক্রমবিন্যাস তৈরি হয়েছে।
প্রতিটি কার্টুন ৩০ মিনিট বা তার কম সময়ের সেল অ্যানিমেটেড (ব্যতিক্রম শুধু "গার্শি দ্য ডাইনোসর")। নির্বাচিত চলচ্চিত্রের মধ্যে সতেরোটি ওয়ার্নার ব্রাদার্স প্রযোজিত "লোনলি টিউনস্" এবং "ম্যারি মেলোডিস্" ধারাবাহিক থেকে নেয়া হয়েছে, যার মধ্যে দশটি চাক জোন্স কর্তৃক পরিচালিত হয়েছে। নির্বাচিত কার্টুনের সবগুলোই ১৯৬০ সালের পূর্ব নির্মিত এবং মুক্তিপাপ্ত (ব্যতিক্রম শুধু ১৯৮৫-এর "দ্য বিগ স্নিট" (#২৫), ১৯৮৮-এর "দ্য ক্যট কাম ব্যাক" (#৩২), ১৯৬৯-এর "বাম্বি মিটস্ গডজিলা" (#৩৮), ১৯৮৭-এর "দ্য ম্যান হু প্ল্যান্টেড ট্রিস্" (#৪৪), এবং ১৯৭৫-এর "কোয়াবিস এ্যট দ্য কোয়াকাডেরো" (#৪৬))।
ফিরোজ দইলমী

আবূ আব্দিল্লাহ ফিরোজ দইলমী () ছিলেন মুহাম্মদ এর পারস্য বংশোদ্ভূত সাহাবী। তিনি খসরু আনুশিরওয়ান কর্তৃক ইয়েমেনে প্রেরিত পারসিয়ানদের বংশধর ছিলেন। তারা এই অঞ্চল জয় করে আবিসিনিয়দের হটিয়ে দেয়।
ইয়েমেনে নবী দাবি করা ব্যক্তি আসওয়াদ আনসিকে হত্যা করার জন্য তাকে প্রেরণ করা হয়েছিল। তিনি খলিফা উসমানের সময় মৃত্যুবরণ করেন।
আদ্দাস

আদ্দাস ছিলেন মুহাম্মদ এর একজন সাহাবী। মক্কার দক্ষিণে অবস্থিত তাইফে তিনি বসবাস করতেন। প্রথম জীবনে খ্রিষ্টান হলেও পরবর্তীকালে তিনি ইসলাম গ্রহণ করেন। তাইফের লোকেদের মধ্যে তিনি প্রথম ইসলাম গ্রহণ করেন। তাইফের বাসিন্দা হলেও তিনি মূলত নিনেভেহর লোক ছিলেন।
আবদুল্লাহ ইবনে সালাম

আবদুল্লাহ ইবনে সালাম () ছিলেন মুহাম্মদ এর একজন সাহাবী। ইসলাম গ্রহণের পূর্বে তিনি একজন ইহুদি রাব্বি বা আহবার বা ধর্মগুরু ছিলেন। মুসলিমদের সিরিয়া ও ফিলিস্তিন বিজয়ের সময় তিনি এতে অংশ নেন। তিনি মদিনায় ৪৩ হিজরিতে বা ৬৬৩ সালে মৃত্যুবরণ করেন।
আবু ইউসুফ আব্দুল্লাহ বিন সালাম বিন হারেস ইসরায়েলী আনসারী। তিনি খাজরাজ গোত্রের উপ শাখা বনী আওফের সাথে চুক্তিবদ্ধ ছিলেন। তিনি ইউসুফ বিন ইয়াকুব নবীর বংশের ছিলেন। ইসলাম গ্রহণের আগে তার নাম ছিল হাছিন। নবী মুহাম্মাদ তার নাম রাখেন আব্দুল্লাহ
আবদুল্লাহ ইবনে সালাম ছিলেন মদিনায় বসবাসকারী বনু কায়ানুকা গোত্রে একজন ইহুদি। তিনি রাসুলের সাথে অনেক যুদ্ধে অংশ গ্রহণ করেন। তিনি বদরী সাহাবী ছিলেন। তিনি তৃতীয় খলিফা ওসমান কে বিদ্রোহীদের হাত থেকে রক্ষার জন্য চেষ্টা করেন।
তিনি একদা নবী মুহাম্মাদ এর নিকট এসে বললেন, আপনি কি সত্য নবী নন? রাসুল উত্তর দিলেন, হ্যাঁ। এরপর তিনি নবীর হাতে কালেমা পড়ে মুসলমান হন। পরে তার ইসলাম গ্রহণের কথা তার সম্প্রদায়ের কাছে বললে তারা তাকে বেইমান বলে প্রত্যাখান করে।
রাসূলুল্লাহ (সা.) তাকে বেহেশতি হওয়ার সুসংবাদ দিয়েছিলেন এবং কেউ কেউ বলেন যে, ‘আশারায়ে মোবাশশারা’ (বেহেশতের সুসংবাদপ্রাপ্ত) ১০ জন সাহাবির পর একাদশ সাহাবি ছিলেন হজরত আব্দুল্লাহ ইবনে সালাম (রা.)। হিজরি ৪৩/৬৬৩ সালের ৯ অক্টোবর তিনি মদিনায় ইন্তেকাল করেন।
আব্দুল্লাহ ইবনু সালামের মর্যাদা : সা‘দ ইবনু আবি ওয়াককাছ (রাঃ) থেকে বর্ণিত, তিনি বলেন, আব্দুল্লাহ ইবনু সালাম ছাড়া ভূপৃষ্ঠে বিচরণশীল (অর্থাৎ জীবিত) কোন লোকের উদ্দ্যেশ্যে আমি নবী (ছাঃ)-কে এ কথা বলতে শুনিনি, নিশ্চয়ই সে জান্নাতবাসীদের অন্তর্ভুক্ত।
তার শানে আল্লাহ পাক কুরআনের সুরা আহকাফের ১০নং আয়াত এবং সুরা রদের ৪৩নং আয়াত অবতীর্ণ হয়।
তার দু'জন ছেলে ইউসুফ ও মুহাম্মদ।
আহমেদ জেওয়াইল

আহমেদ হাসান একজন মিশরীয়-মার্কিন বিজ্ঞানী। তিনি ১৯৯৯ সালে রসায়নে নোবেল পুরস্কার লাভ করেন।
হাসান ১৯৪৬ সালের ২৬ ফেব্রুয়ারি জন্মগ্রহণ করেন। আলেক্সান্দ্রিয়া বিশ্ববিদ্যালয় থেকে রসায়নে ১৯৬৭ সালে ব্যাচেলর অব সায়েন্স এবং ১৯৬৯ সালে মাস্টার অব সায়েন্স ডিগ্রি অর্জন করেন। তিনি পেন্সিল্‌ভেনিয়া বিশ্ববিদ্যালয় থেকে ১৯৭৪ সালে রসায়নে পিএইচডি ডিগ্রি অর্জন করেন। তিনি ১৯৭৬ সালে ক্যালিফোর্নিয়া ইনস্টিটিউট অফ টেকনোলজিতে শিক্ষক হিসেবে যোগদান করেন।
ইলিনয় ইনস্টিটিউট অব টেকনোলজি

ইলিনয় ইনস্টিটিউট অব টেকনোলজি, মূলত ইলিনয় টেক বা আইআইটি নামে পরিচিত আমেরিকার শিকাগোতে অবস্থিত বেসরকারি পিএইচডি ডিগ্রী প্রদানকারী গবেষণা বিশ্ববিদ্যালয়। এখানে প্রকৌশল, মনোবিজ্ঞান, স্থাপত্য, ব্যবসা, যোগাযোগ, শিল্প প্রযুক্তি, তথ্য প্রযুক্তি, নকশা ও আইন বিভাগে গবেষণা করা হয।
আরমর ইন্সিটিউট অব টেকনোলজি (স্থাপিত ১৮৯০)এবং লুইস ইন্সিটিউট (স্থাপিত ১৮৯৫) কে একীভূত করে আইআইটি গঠিত হয়।
আরমর ইন্সিটিউট অব টেকনোলজি ১৮৯০ সালে প্রতিষ্ঠিত হয়। "ফিলিপ ডানফোর্থ আরমর" নামে শিকাগোর এক বিশিষ্ট মাংস এবং শস্য ব্যাবসায়ী ১০ লাখ টাকা অনুদান দিয়ে ($২ কোটি ৫২ লাখ - ২০১২ মুল্যমানে)এটি প্রতিষ্ঠা করেন। আরমর জানতে পারেন, শিকাগোর ধর্মমন্ত্রী ফ্রাঙ্ক ডব্লিউ. গনজালুস ১০ লাখ ডলার দিয়ে একটি স্কুল প্রতিষ্ঠা করতে চান, যেখানে শুধু ধনীর সন্তানেরা নয় ববং সর্বস্তরের ছাত্রদের পড়ার সুযোগ থাকবে। এর পর তিনি ধর্মমন্ত্রীর সঙ্গে দেখা করেন এবং স্কুল প্রতিষ্ঠার জন্য টাকা প্রদান করেন। 
আরমর ইন্সিটিউট অব টেকনোলজি চালু হয় ১৪ সেপ্টেম্বর, ১৮৯০।
শিকাগো রিয়েল এস্টেট বিনিয়োগকারী "আলেন ক্লেভল্যান্ড লুইস" ১৮৯৫ সালে লুইস ইন্সিটিউট প্রতিষ্ঠা করেন। ১৮৭১ সালে মহাআগুনে পুরে যাওয়া শিকাগো শহর পুনর্গঠনের জন্য অনেক ব্যাবসায়ীর সঙ্গে আলেন লুইসও বিনিয়োগ করেন এবং পশ্চিম দিক পুনর্গঠনের দায়িত্ব পান। জর্জ নোবেল কারমান প্রথম পরিচালক যার অধীনে আমেরিকার প্রথম ইন্সিটিউট যেখানে বয়স্ক শিক্ষা কার্যক্রম শুরু হয়। এখানে প্রকৌশল, বিজ্ঞান এবং প্রযুক্তি বিভাগ থাকলেও অন্যান্য সাধারণ বিভাগও চালু ছিল।
১৯২০ থেকে ১৯৩০ সাল পর্যন্ত মহামন্দা সময়ে আরমর ইন্সিটিউট এবং লুইস ইন্সিটিউট দেনা থেকে মুক্তির জন্য আরও বেশি বিভাগ খোলার প্রয়জনীয়তা দেখা দেয়। ১৯৩০ সালের শেষের দিকে আরমর ইন্সিটিউটের ট্রাস্টি বোর্ডের সদস্য বাড়ানো হয়, বহু শিল্পপতি ও ব্যাবসায়ীকে সদস্য করা হয় তহবিল বাড়াতে ও ইন্সিটিউটকে সাহায্য করতে। যাইহোক, লুইস চেয়ারম্যন আলেক্স বেইলী, আরমর প্রেসিডেন্ট হেনরী টাউনলী হিল্ড কে আইআইটি গঠনের প্রস্তাব দেন। আরমর এই প্রস্তাবকে স্বাগত জানালেও লুইস এর পক্ষ থেকে বিরোধিতা হয়। ১৯৩৯ সালে দুইটি প্রতিষ্ঠান একীভূতকরন এবং একটি নতুন প্রতিষ্ঠান খোলার সিদ্ধান্ত হয়। আরমর ইন্সিটিউট অব টেকনোলজি ও লুইস ইন্সিটিউটের একিভুতকরন ১৯৪০ সালের জুলাই মাসে সম্পন্ন হয় এবং একই বছর ইলিনয় ইনস্টিটিউট অব টেকনোলজী চালু হয়।
মুহাম্মদ ইবনে আবদুল ওয়াহাব

মুহাম্মদ ইবনে ʿআব্দুল ওয়াহাব নজদি ইবনে সুলাইমান আত-তামীমী (; ; ১৭০৩ – ২২ জুন ১৭৯২) ছিলেন মধ্য আরবের নজদ অঞ্চলের একজন ধর্মীয় নেতা, সংস্কারক, পণ্ডিত ও ধর্মতাত্ত্বিক এবং ওয়াহাবি মতবাদ ও আন্দোলনের প্রতিষ্ঠাতা। তার প্রখ্যাত শিক্ষার্থীদের মধ্যে হুসাইন ইবনে মুহাম্মদ ইবনে আবদ আল-ওয়াহাব, ইব্রাহিম ইবনে মুহাম্মদ ইবনে আবদ আল-ওয়াহাব, 'আবদুর-রহমান বিন হাসান, হাম্মাদ ইবনে নাসির ইবনে মুআমার, হুসাইন আল-ঘননাম এবং আবদুল আজিজ ইবনে মুহাম্মদ ইবনে সৌদ অন্তর্ভুক্ত ছিলেন।
"ওয়াহাবি" নামটি তাঁর অনুসারীরা ধারণ করে না, বরং সমালোচনার ক্ষেত্রে এটি প্রযুক্ত হয়। ফকীহদের পরিবারে জন্ম নেওয়া ইবনে ʿআব্দুল ওয়াহাবের প্রাথমিক শিক্ষা ইসলামের হাম্বলি মাযহাব অনুযায়ী ফিকহের একটি ন্যায্য প্রমিত পাঠ্যক্রম অধ্যয়নের মাধ্যমে গঠিত হয়েছিল, যা ছিল তাঁর জন্মস্থানের সবচেয়ে প্রভাবশালী মাযহাব। তিনি ঐতিহ্যবাহী ইসলামি আইনের প্রতি কঠোর আনুগত্য প্রচার করেন, মধ্যযুগের তাফসীরের উপর নির্ভরশীলতার পরিবর্তে কুরআন ও হাদিসে সরাসরি প্রত্যাবর্তনের প্রয়োজনীয়তা ঘোষণা করেন এবং প্রত্যেক মুসলিম পুরুষ ও নারীকে নিজে নিজে কুরআন পাঠ ও অধ্যয়নের জোর দাবি জানান। তিনি তাকলিদের বিরোধিতা করেন এবং ইজতিহাদ প্রয়োগের আহ্বান জানান। শাস্ত্রীয় সুন্নি ইসলামি ঐতিহ্যে তাঁর প্রাথমিক অপরিণত প্রশিক্ষণ সত্ত্বেও ইবনে ʿআব্দুল ওয়াহাব নজদি ক্রমাগতভাবে বহু জনপ্রিয় সুন্নি অনুশীলন যেমন রিসালাত সুফিজম ওলী-আউলিয়ার মুর্শিদ মাজার জিয়ারত ও আদব সম্মান শ্রদ্ধা ইত্যাদির বিরোধী হয়ে ওঠেন যেসব ছিল তাঁর মতে বিদআত কিংবা এমনকি শিরক। তাঁর সমাজ সংস্কারের আহ্বানের মূল ভিত্তি ছিল তওহীদ বিষয়ক তাঁর দৃষ্টিভঙ্গি। তাঁর শিক্ষাবলি সমসাময়িক বহু প্রসিদ্ধ সুন্নি মুসলিম ওলামা, তাঁর স্বীয় পিতা ও ভাইও ছিলেন যাদের অন্তর্ভুক্ত, কর্তৃক খারিজ ও প্রতিরুদ্ধ হওয়া সত্ত্বেও ইবনে ʿআব্দুল ওয়াহাব নজদি মুহাম্মদ বিন সৌদের সঙ্গে একটি ধর্মীয়-রাজনৈতিক চুক্তিতে আবদ্ধ হন। চুক্তি মোতাবেক তিনি বিন সৌদকে প্রথম সৌদি রাষ্ট্র দিরিয়া আমিরাত প্রতিষ্ঠায় সহায়তা করেন এবং তাঁদের দুই পরিবারের মধ্যে একটি রাজবংশীয় জোট ও ক্ষমতা-অংশীদারিত্বের ব্যবস্থা চালু করেন যার ফলে অধুনা সৌদি আরব রাজ্য প্রতিষ্ঠিত হয়। সৌদি আরবের নেতৃস্থানীয় ধর্মীয় পরিবার আল আশ-শাইখের সদস্যরা ইবনে ʿআব্দুল ওয়াহাবের বংশধর এবং ঐতিহাসিকভাবে তারা সৌদি রাষ্ট্রের "ওলামা" শ্রেণিকে নেতৃত্ব দিয়ে আসছে এবং দেশটির ধর্মীয় প্রতিষ্ঠানগুলোতে আধিপত্য বজায় রেখেছে।
ব্লো-ব্জাং-ব্স্তান-পা

ব্লো-ব্জাং-ব্স্তান-পা () (১৭২৫-১৭৮২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ষাটতম দ্গা'-ল্দান-খ্রি-পা বা প্রধান ছিলেন।
ব্লো-ব্জাং-ব্স্তান-পা ১৭২৫ খ্রিষ্টাব্দে তিব্বতের খাম্স অঞ্চলে ত্শা-বা-রোং () নামক স্থানে জন্মগ্রহণ করেন। কম বয়সে তিনি রাব-লো () বৌদ্ধবিহারে শিক্ষার্থীর শপথ গ্রহণ করেন। এরপর তিনি সে-রা বৌদ্ধবিহার বিশ্ববিদ্যালয়ে ব্রাগ-রি-ঙ্গাগ-দ্বাং-দোন-গ্রুব () এবং ব্লো-ব্জাং-ম্খাস-ম্ছোগ () নামক পণ্ডিতের নিকট শিক্ষালাভ করেন। সপ্তম দলাই লামা তাকে ভিক্ষুর শপথ প্রদান করেন। পরবর্তীকালে ঙ্গাগ-দ্বাং-ব্যাম্স-পা () নামক প্রথম ফুর-ল্চোগ () উপাধধারী লামার নিকট হতে লাম-রিম, চক্রসম্বর, যমান্তক ও গুহ্যসমাজতন্ত্র সম্পর্কে শিক্ষালাভ করেন। এরপর তিনি গ্যুমে তন্ত্র মহাবিদ্যালয়ে তন্ত্র শিক্ষালাভ করে এই মহাবিদ্যালয় ও দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৭৭২ খ্রিষ্টাব্দে তিনি দ্গা'-ল্দান বৌদ্ধবিহারের উনষাটতম প্রধান হিসেবে নির্বাচিত হন ও এই পদে তিনি সাত বছর থাকেন। এই সময় তিনি অষ্টম দলাই লামার শিক্ষক হিসেবে নিযুক্ত হন।
ঙ্গাগ-দ্বাং-ত্শুল-খ্রিম্স

ঙ্গাগ-দ্বাং-ত্শুল-খ্রিম্স () (১৭২১-১৭৯১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একষট্টিতম দ্গা'-ল্দান-খ্রি-পা বা প্রধান ছিলেন। তিনি ১৭৭৭ থেকে ১৭৮৬ খ্রিষ্টাব্দ পর্যন্ত তিব্বতের রাজপ্রতিনিধি পদে দায়িত্ব পালন করেন।
ঙ্গাগ-দ্বাং-ত্শুল-খ্রিম্স ১৭২১ খ্রিষ্টাব্দে তিব্বতের আমদো অঞ্চলে দার-'ও () নামক স্থানে জন্মগ্রহণ করেন। তার পিতার নাম ছিল ছোস-স্ক্যাব্স () এবং মাতার নাম ছিল ত্শুল-ছেন ()। সাত বয়সে তিনি ত্শা-দোর () বৌদ্ধবিহারে শিক্ষার্থীর শপথ গ্রহণ করেন। কুড়ি বছর বয়সে গ্রাগস-পা-শেস-স্গ্রুব () নামক চো-নে () বৌদ্ধবিহারের প্রধানের নিকট হতে ভিক্ষুর শপথ লাভ করেন। কুড়ি বছর বয়সে তিনি সে-রা বৌদ্ধবিহার বিশ্ববিদ্যালয়ে সপ্তম দলাই লামা, ঙ্গাগ-দ্বাং-ব্যাম্স-পা () নামক প্রথম ফুর-ল্চোগ () প্রভৃতি পণ্ডিতের নিকট শিক্ষালাভ করেন। এরপর তিনি গ্যুতো তন্ত্র মহাবিদ্যালয়ে ঙ্গাগ-দ্বাং-ছোস-গ্রাগ্স নামক উনষাটতম দ্গা'-ল্দান-খ্রি-পার নিকট তন্ত্র শিক্ষালাভ করেন। ১৭৬২ খ্রিষ্টাব্দে তিনি এই মহাবিদ্যালয়ের প্রধানের দায়িত্ব লাভ করেন। এর কিছুদিন পরেই তিনি দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন।
১৭৬২ খ্রিষ্টাব্দে দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ের প্রধানের পদে থাকাকালীন অষ্টম দলাই লামার নির্দেশে তিনি বেইজিং যাত্রা করেন। চিং সম্রাট চিয়ানলোং তার পাণ্ডিত্যে মুগ্ধ হয়ে তাকে তার উপদেষ্টা হিসেবে নিযুক্ত করেন ও রাজধানীতে অবস্থিত ইয়োংহেগোং বৌদ্ধবিহারের প্রধানের দায়িত্ব প্রদান করেন। ঙ্গাগ-দ্বাং-ত্শুল-খ্রিম্সকে এই সময় চীনে তিব্বতের সরকারী প্রতিনিধির দায়িত্ব দেওয়া হয়। চিয়ানলোং তাকে নোমিনহান উপাধি প্রদান করেন। ১৭৭৭ খ্রিষ্টাব্দে তিব্বতের রাজপ্রতিনিধি সপ্তম দে-মো রিন-পো-ছে () ঙ্গাগ-দ্বাং-'জাম-দ্পাল-ব্দে-লেগ্স-র্গ্যা-ম্ত্শো () মৃত্যুবরণ করলে অষ্টম দলাই লামা তিব্বতের শাসনভার গ্রহণ না করে ধর্মীয় জীবন পালনে ইচ্ছুক হন। সেই কারণে চিয়ানলোং ঙ্গাগ-দ্বাং-ত্শুল-খ্রিম্সকে তিব্বতের রাজপ্রতিনিধি হিসেবে দায়িত্ব প্রদান করেন।
১৭৭৭ থেকে ১৭৮৬ খ্রিষ্টাব্দ পর্যন্ত তিব্বতের রাজপ্রতিনিধি পদে থাকাকালীন ঙ্গাগ-দ্বাং-ত্শুল-খ্রিম্স ত্শে-স্মোন-গ্লিং বৌদ্ধবিহার স্থাপন করেন। ১৭৭৮ খ্রিষ্টাব্দে তিনি দ্গা'-ল্দান বৌদ্ধবিহারের একষট্টিতম প্রধান হিসেবে নির্বাচিত হন ও এই পদে তিনি সাত বছর থাকেন। এই সময় তিনি অষ্টম দলাই লামার শিক্ষক হিসেবে দায়িত্ব পালন করেন ও পোতালা প্রাসাদের সংস্কার করেন। ১৭৮৩ খ্রিষ্টাব্দে তিনি সে-রা বৌদ্ধবিহারে ব্শাদ-গ্রুব-গ্লিং-বা-ব্রাং () স্থাপন করেন। ১৭৮৬ খ্রিষ্টাব্দে তিনি জোখাং মন্দিরের শিল্পকর্মগুলির সংস্কারের ব্যবস্থা করেন। তিনি ব্যবসা বাণিজ্য, ঋণের সুদ, মন্ত্রী প্রশাসন, খাদ্যভাণ্ডার প্রভৃতি বিভিন্ন বিষয়ে প্রচলিত আইনের সংস্কার করেন। তিনি পুরাতন মুদ্রার পরিবর্তে নতুন রৌপ্যমুদ্রার প্রচলন করেন। ১৭৮৬ খ্রিষ্টাব্দের শেষ দিকে তিনি বেইজিং যাত্রা করে জাতীয় ধর্মীয় সংস্থার প্রধানের পদ লাভ করেন। এই সময় চিং সম্রাট চিয়ানলোং তাকে সমতি বকশি (তিব্বতী:ব্সাম-গ্তান-ম্খান-পো, ) উপাধি প্রদান করেন। এই সময় তিনি মঙ্গোলিয়া যাত্রা করে ব্কা'-'গ্যুর () গ্রন্থের মঙ্গোল ভাষায় অনুবাদ করেন।
রবার্ট স্যামুয়েল ল্যাঙ্গার

রবার্ট স্যামুয়েল ল্যাঙ্গার একজন মার্কিন প্রকৌশলী, বিজ্ঞানী, উদ্যোক্তা এবং উদ্ভাবক।
ল্যাঙ্গার ১৯৪৮ সালের ২৯ অগাস্ট নিউ ইয়র্কের আলবেনিতে জন্মগ্রহণ করেন। তিনি কর্নেল ইউনিভার্সিটি থেকে ১৯৭০ সালে রাসায়নিক প্রকৌশলে ডিস্টিংশনসহ ব্যাচেলর ডিগ্রি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৯৭৪ সালে রাসায়নিক প্রকৌশলে ডক্টর অব সায়েন্স ডিগ্রি অর্জন করেন।
'ফাগ্স-পা-ব্দে-ছেন-র্দো-র্জে

'ফাগ্স-পা-ব্দে-ছেন-র্দো-র্জে () (১৪৩৯-১৪৮৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম 'ফাগ্স-পা-ল্হা () উপাধিধারী বৌদ্ধ লামা ছিলেন।
'ফাগ্স-পা-ব্দে-ছেন-র্দো-র্জে ১৪৩৯ খ্রিষ্টাব্দে তিব্বতের র্নো-পা () নামক স্থানে জন্মগ্রহণ করেন। তার পিতা কু-ছোর-র্তোগ্স-ল্দান-সাংস-র্গ্যাস-দ্পাল () একজন বিখ্যাত বৌদ্ধ সাধক ছিলেন। তার মাতার নাম ছিল সাংস-র্গ্যাস-ম্ত্শো-মো ()। তার ভ্রাতার নাম ছিল দ্রুং-পা-'জাম-দ্ব্যাংস-গ্ঝোন-নু ()। 'ফাগ্স-পা-ব্দে-ছেন-র্দো-র্জের ছয় বছর বয়সে তার পিতার মৃত্যু হয় এবং পনেরো বছর বয়সে তার মাতার মৃত্যু হয়।
আট বছর বয়সে সেম্স-পা-ছেন-পো-ছোস-'ফাগ্স নামক বৌদ্ধ ভিক্ষু তাকে শিক্ষার্থীর শপথ প্রদান করেন। তিনি বহু বিখ্যাত পণ্ডিতের নিকট শিক্ষালাভ করেন। এঁদের মধ্যে উল্লেখযোগ্য ছিলেন ব্র্ত্সোন-'গ্রুস-'বুম (), র্গ্যাল-স্রাস-শার-লুং-পা (), ছোস-র্জে-রোং-স্তোন-ব্লো-ব্জাং-গ্রাগ্স-পা (), গ্রাগ্স-পা-ব্জাং-পো () প্রভৃতি। ব্লো-গ্রোস-ছোস-স্ক্যোং () নামক পঞ্চম দ্গা'-ল্দান-খ্রি-পার নিকট তিনি গুহ্যসমাজতন্ত্র সম্বন্ধে শিক্ষালাভ করেন। ১৪৬৬ খ্রিষ্টাব্দে ছোস-ক্যি-র্গ্যাল-ম্ত্শান () নামক ষষ্ঠ দ্গা'-ল্দান-খ্রি-পা তাকে ভিক্ষুর শপথ প্রদান করেন।
'ফাগ্স-পা-ব্দে-ছেন-র্দো-র্জে বেশ কয়েকটি বৌদ্ধবিহার স্থাপন করেন। তার মধ্যে উল্লেখযোগ্য বৌদ্ধবিহার হল ব্ক্রা-শিস-ছোস-লুং (), ফান-ব্দে (), ন্যি-জ্লা-থাং (), ন্যি-মা-গ্লিং (), দ্পাগ-ম্দা'-ব্সাম-গ্রুব-গ্লিং (), ক্রাং-গ্নাস-স্গোর (), 'ফ্রাং-খা-গ্দোং (), থাং-গ্র্বা-ব্যাং-ছুব-গ্লিং (), জ্লা-বা-থাং (), দে-মো-ব্লো-গ্সাল-গ্লিং (), র্গু-ব্ক্রা-শিস-স্গাং (), কা-নাম-দ্গোন-র্ন্যিং (), স্পো-স্তোদ-স্গাং-নাগ-স্গাং (), স্পো-বো-ছু-ম্দো (), থেগ-ছেন-ব্যাম্স-পা-গ্লিং (), ল্হো-ছোস-খ্রি-থাং (), র্গ্যু-রি-বো-ছে (), ব্দে-স্ক্যিদ-ন্যিমা-গ্লিং () প্রভৃতি। এই সব বৌদ্ধবিহারে তিনি অসংখ্য মূর্তি প্রতিষ্ঠাও করেছিলেন। 'ফাগ্স-পা-ব্দে-ছেন-র্দো-র্জে বেশ কিছু গ্রন্থ রচনা করেন, যার মধ্যে উল্লেখযোগ্য হল ব্দে-ম্ছোগ-স্ন্যান-ব্র্গ্যুদ-ক্যি-দ্ক্যিল-খোর-জিন-ব্রিস-ছে-ছুং () এবং স্প্যি-দোন-ব্লো-গ্সাল-ম্গুল-র্গ্যান () নামক চক্রসম্বর তন্ত্রের ওপর রচিত তার দুইটি গ্রন্থ। দ্পাল-ল্দান-ম্ছোগ-গ্রুব () নামক প্রথম ঝি-বা-ল্হা () এবং গ্রুব-থোব-সাংস-র্গ্যাস-দ্পাল-'ব্যোর () নামক প্রথম ল্চাগ্স-রা-স্প্রুল-স্কু () উপাধিধারী লামা তার অন্যতম প্রধান শিষ্য ছিলেন।
দ্পাল-ল্দান-ম্ছোগ-গ্রুব

দ্পাল-ল্দান-ম্ছোগ-গ্রুব () (১৪৫৪-১৫২৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ঝি-বা-ল্হা () উপাধিধারী বৌদ্ধ লামা ছিলেন।
দ্পাল-ল্দান-ম্ছোগ-গ্রুব ১৪৫৪ খ্রিষ্টাব্দে তিব্বতের ব্রাগ-চি-লা-স্তাং-খা'ই-ন্যাং-চিব () নামক স্থানে জন্মগ্রহণ করেন। তার যৌবনে তিনি 'ফাগ্স-পা-ব্দে-ছেন-র্দো-র্জে () নামক প্রথম 'ফাগ্স-পা-ল্হা () উপাধিধারী বৌদ্ধ লামার ন্যতম প্রধান শিষ্য ছিলেন। দক্ষিণ-পূর্ব ও পূর্ব তিব্বতে 'ফাগ্স-পা-ব্দে-ছেন-র্দো-র্জে দ্বারা প্রতিষ্ঠিত বৌদ্ধবিহারগুলির মধ্যে অনেকগুলিতে তিনি প্রধানের দায়িত্ব লাভ করেন। 'ফাগ্স-পা-ব্দে-ছেন-র্দো-র্জে মৃত্যুবরণ করলে তার দ্বারা প্রতিষ্ঠিত দে-মো-ব্লো-গ্সাল-গ্লিং () বৌদ্ধবিহারে দ্পাল-ল্দান-ম্ছোগ-গ্রুব একটি বিশালাকার সোনার মৈত্রেয় মূর্তি নির্মাণ করেন। তিনি ব্দে-ম্ছোগ-স্ন্যান-দ্র্গুদ-ক্যি-সা-ব্চাদ () এবং 'জাম-দ্ব্যাংস-স্ম্রা-সেং-গি-স্গ্রুব-থাব্স () নামক দুইটি গ্রন্থ রচনা করেন।
ফাইন (অ্যালবাম)

ফাইন স্নেইলহাউস নামে ক্ষ্যত জার্মান শিল্পী মাইক ফুয়েরস্তাক এর অ্যালবাম। এটি ১৯৯৪ সালে লুনামথ লেবেল কর্তৃক সংকলিত এবং স্চ্র্যাচ রেকর্ডস্ কর্তৃক প্রযোজিত হয়েছে।
"গ্র্যান্ড থেফট অটাম" লেবেল কর্তৃক ১৯৯৯ সালে নতুন প্রচ্ছদ সংস্করণের মাধ্যমে এই অ্যালবাম পুনর্মুক্তি দেয়া হয়। .
সেলিনা জেটলি

সেলিনা জেটলি () (জন্ম: ২৪ নভেম্বর ১৯৮১) হলেন একজন ভারতীয় অভিনেত্রী; যিনি প্রধানত বলিউড এর ছায়াছবিতে অভিনয় করে থাকেন। সাবেক সৌন্দর্য রাণী এবং মডেল হিসেবে তাকে ২০০১ সালে ফেমিনা মিস ইন্ডিয়া ইউনিভার্স খেতাব দ্বারা সম্মানিত করা হয়।
জেটলির বিরাট সাফল্য অর্জনের মধ্যে ছিল ছিল ২০০৩ সালের থ্রিলার চলচ্চিত্র "জানশীন" চলচ্চিত্রের অসাধারণ অভিনয়। এছাড়াও পরবর্তীকালে তার অভিনীত চলচ্চিত্র "সিলসিলায়ে" (২০০৫), "নো এন্ট্রি" (২০০৫), "টম, ডিক, এন্ড হ্যারি" (২০০৬) এবং "গোলমাল রিটার্ন" (২০০৮) সালে তার খ্যাতি বেড়ে যায়।
জেটলি ১৯৮১ সালের ২৪ নভেম্বর আফগানিস্তানের কাবুলে পাঞ্জাবি ভারতীয় পিতা এবং আফগান হিন্দু মায়ের ঘরে জন্মগ্রহণ করেন। তার পিতা ভি.কে. জেটলি হলেন একজন অবসরপ্রাপ্ত ভারতীয় সেনাবাহিনীর কর্নেল এবং এবং তার মা মীতা ভারতীয় সেনাবাহিনীর একজন নার্স ছিলেন।
উজ্জা

উজ্জা (, ) হল প্রাক-ইসলামিক যুগে কাবাঘরে সংরক্ষিত দেবতামূর্তিসমূহের মধ্যে তিনটি প্রধান দেবীমূর্তির মাঝে একটি। উজ্জা ছিল লাত ও মানাত সহ তিনটি দেবীমূর্তির একটি, যাদেরকে আল্লাহর তিন কন্যা হিসেবে ধারণা করা হত। হুবাল দেবতার মতই উজ্জাকেও সমৃদ্ধি ও কল্যাণের আশায় কুরাইশরা পূজা করত। নাখলাহ নামক এলাকায় কুরায়শ ও বনূ কিনানাহ উজ্জাকে পূজা করত। বনু হাশিমের মিত্র সুলায়ম গোত্রের শাখা গোত্র বনূ শায়বান ছিল তার সেবক ও তত্ত্বাবধায়ক। উজ্জার 'বলিক্ষেত্রে' পশু বলির পর তার গোশত উপস্থিত লোকদের বন্টন করে দেয়াই ছিল তাদের রীতি। 
মক্কা বিজয়ের পর মুহাম্মদ এর নির্দেশে খালিদ বিন ওয়ালিদ তার একটি অভিযানের মাধ্যমে নাখলা নামক স্থানে উজ্জার প্রতি উৎসর্গীকৃত একমাত্র মন্দির ও তার ভেতরে অবস্থিত উজ্জার মূর্তি দুটোই ধ্বংস করে দেন। 
মক্কা বিজয়ের পরপরই, মুহাম্মদ প্রাক-ইসলামিক রীতিনীতির কথা মনে করিয়ে দেওয়া শেষ প্রথা মুছে ফেলার লক্ষ্য নিয়েছিলেন।
তিনি ৬৩০ খ্রিস্টাব্দে (8 হিজরি) রমজান মাসে খালিদ ইবনে আল-ওয়ালিদকে নাখলা নামক একটি স্থানে পাঠান, যেখানে কুরাইশ এবং কিনানা উপজাতিরা দেবী আল-উজ্জার উপাসনা করত। মাজারের হেফাজতকারীরা ছিলেন বনু শাইবানের। আল-উজ্জাকে এই অঞ্চলের সবচেয়ে গুরুত্বপূর্ণ দেবী হিসাবে বিবেচনা করা হত।
খালিদ ৩০ জন ঘোড়সওয়ার নিয়ে মাজার ধ্বংস করার জন্য রওনা হন। মনে হচ্ছে আল-উজ্জার দুটি মূর্তি ছিল, একটি আসল এবং একটি নকল। খালিদ প্রথমে জালটি খুঁজে বের করে তা ধ্বংস করে দেন, তারপর নবীর কাছে ফিরে এসে জানান যে তিনি তার মিশন পূরণ করেছেন। "আপনি কি অস্বাভাবিক কিছু দেখেছেন?" নবীজিকে জিজ্ঞাসা করলেন। "না," খালিদ জবাব দিল। "তাহলে আপনি আল-উজ্জাকে ধ্বংস করেননি," নবী বললেন।
তিনি যে ভুলটি করেছিলেন তাতে ক্ষুব্ধ হয়ে খালিদ আবার নাখলার দিকে রওনা হন এবং এবার তিনি আল-উজ্জার আসল মন্দির খুঁজে পান। আল-উজ্জার মন্দিরের রক্ষক তার জীবনের জন্য পালিয়ে গিয়েছিলেন, কিন্তু তার দেবীকে ত্যাগ করার আগে তিনি তার গলায় একটি তলোয়ার ঝুলিয়েছিলেন এই আশায় যে তিনি নিজেকে রক্ষা করতে পারবেন। খালিদ মন্দিরে প্রবেশ করার সাথে সাথে একটি অস্বাভাবিক নগ্ন আবিসিনিয়ান মহিলার মুখোমুখি হন যিনি তাঁর পথে দাঁড়িয়ে কাঁদছিলেন। খালিদ তাকে দুই ভাগ করে ফেলল। তারপর তিনি ছবিটি ভেঙ্গে ফেলেন এবং মক্কায় ফিরে এসে মুহাম্মাদকে তিনি যা দেখেছিলেন এবং যা করেছিলেন তার বর্ণনা দেন। অতঃপর মুহাম্মাদ বললেন, "হ্যাঁ, ওটা ছিল আল-উজ্জা; এবং আর কখনো তোমার দেশে তার পূজা হবে না।"
চুপাৎফা

গদাধর সিংহ বা চুপাৎফা()(শাসনকাল: ১৬৮১-১৬৯৬) আহোম সাম্রাজ্যের রাজা ছিলেন। তিনি চুহুংমুংয়ের উত্তর পুরুষ গোবর রাজার পুত্র ছিলেন। গোবর রাজা মাত্র ২০ দিনের জন্য রাজসিহাংসনে বসেছিলেন। গদাধরের পুর্বের নাম ছিল গদাপানি। তিনি শরাইঘাট যুদ্ধে জয়ী হয়ে আহোম সাম্রাজ্যের অস্থিরতা দুর করে সুস্থির রাজ্য স্থাপন করিতে সক্ষম হয়েছিলেন। তার শাসনের পুর্বে চুলিকফা, ডেবেরা বরফুকন ও লালুকসোলা বরফুকনের অত্যাচারী শাসনের সময় গুয়াহাটি আহোমের দখলে ছিল। কিন্তু গদাধর সিংহ সিংহাসনের বসার পর গুয়াহাটি পুনরায় নিজের অধীনে এনেছিলেন। তারপর থেকে গুয়াহাটি ব্রিটিশ শাসনের আগ পর্যন্ত আহোমের অধীনে ছিল। বৈষ্ণব সত্র সমুহের সঙ্গে মতভেদ হওয়ার জন্য তিনি সিংহাসন ত্যাগ করে রাজারপদে নিজ পুত্র রুদ্র সিংহকে নিযুক্ত করেছিলেন। রুদ্র সিংহকে আহোম সাম্রাজ্যের শ্রেষ্ঠ রাজা হিসেবে অভিহিত করা হয়। গদাধর সিংহের রাজত্বকালে আহোম সাম্রাজ্যের রাজধানী বরকলা ছিল।
গদাধর সিংহের পিতার নাম ছিল গোবর গোহাই। ডেবেরা বরবরুয়া ১৬৭৫ সনে গোবর গোহাইকে আহোম সাম্রাজ্যের স্বর্গদেউ(রাজা) পদে নিযুক্ত করেন। তিনি মাত্র ২০ দিনের জন্য রাজসিহাংসনে বসেছিলেন। ডেবেরা বরবরুয়া যুদ্ধে আতন বুরাগোহাইয়ের হাতে পরাস্ত হন ও গোবর রাজাকে মৃত্যুদন্দ দেওয়া হয়। লালুকসোলা বরফুকন ১৬৭৯ সালে আতন বুঢ়াগোহাইকে হত্যা করে চুলিকফাকে সিহাংসনে বসান ও দেশের শাসনভার নিজের হাতে ন্যাস্ত করেন। অঙ্গে ক্ষত থাকা ব্যক্তিকে আহোম সাম্রাজ্যে রাজা হওয়ার অধিকার দেওয়া হত না। এই নিয়মের সুযোগ বুঝে লালুকসোলা বরফুকন রাজা পদের দাবিদার সকল রাজকুমারের অঙ্গে ক্ষত করার পরিকল্পনা নেন। গদাধর সিংহ গোবর রাজার পুত্র ও আহোম রাজপুত্র ছিলেন। তিনি লালুকসোলার অঙ্গে ক্ষত করার অত্যাচার থেকে রক্ষা পাওয়ার জন্য নাগা পাহাড়ে আত্মগোপন করে ছিলেন। স্থানটি বর্তমান নাগাল্যান্ড রাজ্যের মোন জেলার অন্তর্গত। গদাধর সিংহকে খুঁজে না পেয়ে রাজার সৈন্য গদাধর সিংহের পত্নী জয়মতীকে বন্দি করেন। স্বামীর আত্মগোপনের ঠিকানা না বলায় চুলিকফা ও লালুকসোলা বরফুকন জয়মতীকে শাস্তি দিতে থাকে। শাস্তি চরম মাত্রায় পৌছে জয়মতীর মৃত্যু হয়। গদাধর সিংহ প্রায় ২বছর পর চুলিকফাকে হত্যা করে নিজে আহোম সাম্রাজ্যে রাজার ক্ষমতায় আসে।
গ্রুব-থোব-সাংস-র্গ্যাস-দ্পাল-'ব্যোর

গ্রুব-থোব-সাংস-র্গ্যাস-দ্পাল-'ব্যোর () (১৪৪৯-১৫২৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ল্চাগ্স-রা-স্প্রুল-স্কু () উপাধিধারী বৌদ্ধ লামা ছিলেন।
গ্রুব-থোব-সাংস-র্গ্যাস-দ্পাল-'ব্যোর ১৪৪৯ খ্রিষ্টাব্দে জন্মগ্রহণ করেন। তিনি 'ফাগ্স-পা-ব্দে-ছেন-র্দো-র্জে () নামক প্রথম 'ফাগ্স-পা-ল্হা () উপাধিধারী বিখ্যাত বৌদ্ধ লামার ভ্রাতুষ্পুত্র ও অন্যতম প্রধান শিষ্য ছিলেন। 'ফাগ্স-পা-ব্দে-ছেন-র্দো-র্জে প্রতিষ্ঠিত ল্হো-ছোস-খ্রি-থাং () বৌদ্ধবিহারে তিনি 'ফাগ্স-পা-ব্দে-ছেন-র্দো-র্জের তাম্রমূর্তি নির্মাণ করান। এভহাড়াও তিনি 'ফাগ্স-পা-ব্দে-ছেন-র্দো-র্জে প্রতিষ্ঠিত ফান-ব্দে () বৌদ্ধবিহারে 'ফাগ্স-পা-ব্দে-ছেন-র্দো-র্জের চিত্র একশত আটিটি থাংকায় অঙ্কন করান। এছাড়াও তিনি 'ফাগ্স-পা-ব্দে-ছেন-র্দো-র্জে প্রতিষ্ঠিত ব্ক্রা-শিস-ছোস-লুং () বৌদ্ধবিহারে বেশ কিছু মূর্তি নির্মাণ করান।
ব্লো-ব্জাং-'ফ্রিন-লাস-র্নাম-র্গ্যাল

ব্লো-ব্জাং-'ফ্রিন-লাস-র্নাম-র্গ্যাল () (১৯১৫-১৯৩৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের নবম ল্চাগ্স-রা-স্প্রুল-স্কু () উপাধিধারী বৌদ্ধ লামা ছিলেন।
ব্লো-ব্জাং-'ফ্রিন-লাস-র্নাম-র্গ্যাল ১৯১৫ খ্রিষ্টাব্দে তিব্বতের দ্গা'-স্তোদ-রাগ-শুল-দ্পোন-ত্শোং () নামক স্থানে জন্মগ্রহণ করেন। তার পিতার নাম ছিল থুব-ল্হা ()। অষ্টম ল্চাগ্স-রা-স্প্রুল-স্কু ঙ্গাগ-দ্বাং-ব্স্তান-পা'ই-ব্যুং-গ্নাস-'ফ্রিন-লাস-ছোস-ক্যি-র্গ্যাল-ম্ত্শানের পুনর্জন্ম রূপে তাকে চিহ্নিত করার পর তাকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে () অধিষ্ঠিত করা হয়। কিন্তু ১৯৩৩ খ্রিষ্টাব্দে মাত্র আঠারো বছর বয়সে তার মৃত্যু হয়।
টম ল্যাথাম

টমাস উইলিয়াম ম্যাক্সওয়েল "টম" ল্যাথাম (; জন্ম: ২ এপ্রিল, ১৯৯২) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম ব্যাটসম্যান হিসেবে তিনি টেস্ট, একদিনের আন্তর্জাতিক ও টুয়েন্টি২০ আন্তর্জাতিক ক্রিকেটে প্রতিনিধিত্ব করছেন। মূলতঃ তিনি দলে উইকেট-রক্ষক হিসাবে থাকলেও অদ্যাবধি আন্তর্জাতিক ক্রিকেটে উইকেটের পিছনে অবস্থান করেননি। তবে ব্যাটিংয়ে চমৎকার দক্ষতা প্রদর্শন করে চলেছেন টম ল্যাথাম। প্রথম-শ্রেণীর ঘরোয়া ক্রিকেটে ক্যান্টারবারি দলের হয়ে খেলেন।
নিউজিল্যান্ডের সাবেক ক্রিকেটার রড ল্যাথাম তার বাবা।
২০১০ সালের প্লাঙ্কেট শীল্ড প্রথম-শ্রেণীর ক্রিকেট প্রতিযোগিতায় ক্যান্টারবারি’র হয়ে সেন্ট্রাল ডিস্ট্রিক্টসের বিপক্ষে অভিষেক ঘটে ল্যাথামের।
২০১২ সালে জিম্বাবুয়ের বিপক্ষে অনুষ্ঠিত একদিনের আন্তর্জাতিক সিরিজে খেলার জন্য তিনি মনোনীত হন। ৩ ফেব্রুয়ারি, ২০১২ তারিখে একদিনের আন্তর্জাতিকে অভিষেক ঘটে তার। ডুনেডিনের ইউনিভার্সিটি ওভালে অনুষ্ঠিত খেলায় ডিন ব্রাউনলি, অ্যান্ড্রু এলিসের একযোগে অভিষেক ঘটে। ঐ খেলায় স্বাগতিক নিউজিল্যান্ড দল ৯০ রানে জয় পেয়ে সিরিজে ১-০ ব্যবধানে এগিয়ে যায়। খেলায় তিনি ২৪ রান সংগ্রহ করেছিলেন। দ্বিতীয় ওডিআইয়ে করেন ৪৮ রান। ৩০ জুলাই, ২০১২ তারিখে ওয়েস্ট ইন্ডিজের বিপক্ষে টুয়েন্টি২০ আন্তর্জাতিকে অভিষেক হয় তার। কিন্তু সিরিজে তিনি মাত্র ১৫ ও ১৯ রান করেন। এছাড়াও একদিনের সিরিজে অংশগ্রহণ করলেও বড় ধরনের রান সংগ্রহ করতে ব্যর্থ হন। ওডিআই সিরিজে তিনি সর্বোচ্চ ৩২ রান সংগ্রহ করেন। পরবর্তীতে বাংলাদেশের বিপক্ষে তাকে পুনরায় অন্তর্ভুক্ত করা হয়। ব্যাটিং উদ্বোধনে নেমে ৪৩ রান করেন। পরের খেলায় ৬৮ বলে ৮৬ রান তোলে দলকে খেলায় বিজয়ী হতে সাহায্য করেন।
ফেব্রুয়ারি, ২০১৪ সালে ভারতের বিপক্ষে অনুষ্ঠিত ২য় টেস্টের মাধ্যমে অভিষিক্ত হন তিনি। ঐ টেস্টে ৮৩ ও ৭৩সহ তৃতীয় টেস্টে ৮২ ও ৩৬ রান সংগ্রহ করেন। এ পর্যন্ত তিনি দুইটি টেস্ট শতক হাঁকিয়েছেন যার সবকটিই পাকিস্তানের বিপক্ষে। নভেম্বর, ২০১৪ সালে আবুধাবীতে অনুষ্ঠিত টেস্টে প্রথম শতকের সন্ধান পান। জুনে ওয়েস্ট ইন্ডিজ সফরে দলের পক্ষে ৩ টেস্ট ও ২টি টুয়েন্টি২০ আন্তর্জাতিকে অংশগ্রহণ করেন। টেস্টে তিনি বিশাল সফলতা লাভ করেন। ৩টি অর্ধ-শতকসহ ২৮৮ রান তোলে সিরিজে দ্বিতীয় শীর্ষ রান সংগ্রহকারী হন। হামিশ রাদারফোর্ড ও পিটার ফুলটনের দূর্বল ক্রীড়াশৈলীর জন্য জুলাইয়ে দলের উদ্বোধনী ব্যাটসম্যান হিসেবে মাঠে নামেন।
টেস্টে উদ্বোধনী ব্যাটসম্যান হলেও একদিনের আন্তর্জাতিকে তিনি মাঝারীসারির ব্যাটসম্যানরূপে চিহ্নিত। ২০১৫ সালের ক্রিকেট বিশ্বকাপে দলের উইকেট-রক্ষকের দায়িত্বে নিয়োজিত লুক রঙ্কিকে সহায়তাকল্পে তাকে দলের সদস্য করা হয়।
ইউনিভার্সিটিস রিসার্চ অ্যাসোসিয়েশন

বিশ্ববিদ্যালয় রিসার্চ অ্যাসোসিয়েশন বা "ইউআরএ" মূলত আমেরিকা কেন্দ্রিক এবং ২টি সদস্য কানাডা এবং একটি করে সদস্য জাপান, ইতালি ও যুক্তরাজ্য থেকে নিয়ে ৮৬ টি বিশ্ববিদ্যালয়ের একটি সংঘ। এটির সদর দপ্তর ওয়াশিংটন, ডি.সি.
ইউআরএ যুক্তরাষ্ট্রের রাষ্ট্রপতির বিজ্ঞান উপদেষ্টা কমিটি ও জাতীয় বিজ্ঞান একাডেমীর নির্দেশনা অনুযায়ী ১৯৬৫ সালে প্রতিষ্ঠিত হয়। গবেষণা কাজে ব্যবস্থাপনা ও পরিচালনা সুবিধা দেওয়ার কাজ করে। 
আমেরিকার এনার্জি বিভাগ ইউআরএ কে দিয়ে ফার্মি ন্যাশনাল এক্সিলারেটর ল্যাবরেটরি গঠন ও পরিচালনার কাজ করে। ২০০৭ সালে ইউআরএ শিকাগো বিশ্ববিদ্যালয় সাথে গঠন করে ফার্মি রিসার্চ জোট, যেটি বর্তমানে ফার্মি ল্যাব নামে পরিচিত। ফার্মি ল্যাব বর্তমানে লার্জ হ্যাড্রন কলাইডার ও সার্নএর সাথে কাজ করছে।
এটি একটি পরিচালনা পর্ষদ ও ৮৫ টি বিশ্ববিদ্যালয়ের প্রেসিডেন্ট দ্বারা পরিচালিত হয়। বড় ধরনের গবেষণার জন্য, বোর্ড অফ ট্রাষ্টি একটি শাসক বোর্ড নিয়োগ করে। ওয়াশিংটন, ডি.সি.তে সদর দপ্তর সকল কাজের সমন্বয় করে। 
নিচে ইউআরএ এর ৮৬ টি সদস্যের তালিকা দেয়া হল
গ্রিগোরি ব্রেদওয়েট

গ্রিগোরি ও’ব্রায়ান ব্রেদওয়েট (; জন্ম: ৯ ডিসেম্বর, ১৯৬৯) বার্বাডোসের সেন্ট ফিলিপে জন্মগ্রহণকারী ওয়েস্ট ইন্ডিজের বিশিষ্ট ক্রিকেট আম্পায়ার। ২০১১ সালে একদিনের আন্তর্জাতিক ক্রিকেটের মাধ্যমে আম্পায়ার হিসেবে অভিষিক্ত হন তিনি। এ পর্যন্ত ১৯টি ওডিআইয়ে খেলা পরিচালনা করেছেন। পরের বছর থেকে টুয়েন্টি২০ আন্তর্জাতিকে অভিষেক ঘটে তার।
ব্রেদওয়েট আন্তর্জাতিক ক্রিকেট কাউন্সিল (আইসিসি)’র আম্পায়ার ও রেফারিদের তালিকার অন্যতম সদস্য। তিনি ওয়েস্ট ইন্ডিজ ক্রিকেট বোর্ড থেকে প্রতিনিধিত্ব করছেন।
সাংস-র্গ্যাস-দ্পাল (ফাকপা ল্হা)

সাংস-র্গ্যাস-দ্পাল () (১৫০৭-১৫৬৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় 'ফাগ্স-পা-ল্হা () উপাধিধারী বৌদ্ধ লামা ছিলেন।
সাংস-র্গ্যাস-দ্পাল ১৫০৭ খ্রিষ্টাব্দে তিব্বতের ছোস-খাং-র্ত্সা () নামক স্থানে জন্মগ্রহণ করেন। তার পিতা সাংস-র্গ্যাস-ব্ক্রা-শিস () একজন বৌদ্ধ সাধক ছিলেন। তার মাতার নাম ছিল ছোস-ল্দান-স্গ্রোল-মা ()। শৈশব ও কৈশোরে তিনি দ্রুং-গ্যোং-থদ-স্প্রুল-স্কু (), দ্কা'-ব্চু-কুন-দ্গা' (), দ্রুং-পা-বসো-নামস-র্গ্যাল-পো () প্রভৃতি বৌদ্ধ ভিক্ষুর নিকট শিক্ষালাভ করেন। শাক্য ভাং-পো ন্মক ভিক্ষু তাকে শিক্ষার্থীর শপথ প্রদান করেন। এই সময় মি-ব্স্ক্যোদ-র্দো-র্জে () নামক অষ্টম র্গ্যাল-বা-কার্মা-পা তাকে শিক্ষাদান করেন। উনিশ বছর বয়সে দ্গা'-ল্দান বৌদ্ধবিহারে স্লোব-দ্পোন-নাম-ম্খা'-দ্পাল () নামক এক পণ্ডিত তাকে ভিক্ষুর শপথ প্রদান করেন।
তিনি ব্ক্রা-শিস-ছোস-লুং () বৌদ্ধবিহারের সংস্কার সাধন করেন ও স্গার () নামক স্থানে ব্ক্রা-শিস-ছোস-স্দে () নামক একটি বৌদ্ধবিহার স্থাপন করেন। তিনি ব্দে-স্ক্যিদ-ন্যিমা-গ্লিং () বৌদ্ধবিহারের দায়িত্ব গ্রহণ করে র্গ্যাল-ম্ত্শান-ব্ক্রা-শিস () নামক এক ভিক্ষুকে তার প্রধান নিযুক্ত করেন। তিনি ফান-ব্দে () বৌদ্ধবিহারে বহু স্বর্ণমূর্তি এবং স্বর্ণ, রৌপ্য ও তাম্রখচিত চিত্রকলা প্রদান করেন।
লি-থাং সহরে বসবাসকালে তিব্বতের দক্ষিণ-পূর্ব প্রান্তে অবস্থিত 'জাং-সা-থাম () রাজ্যের সেনাবাহিনী এই শহর অবরোধ করলে সাংস-র্গ্যাস-দ্পাল যুদ্ধ বন্ধ করার জন্য আবেদন করেন। 'জাম-দ্ব্যাংস-গ্রাগ্স-পা () নামক 'জাং-সা-থাম রাজ্যের রাজার আমন্ত্রণে তিনি তার রাজ্যে যান ও রাজাকে ধর্মশিক্ষা প্রদান করেন। তার মধ্যস্থতায় 'জাম-দ্ব্যাংস-গ্রাগ্স-পা বারো বছর তিব্বত আক্রমণ থেকে বিরত থাকেন। এরপর দ্বিতীয় দলাই লামা ও পান-ছেন-ব্সোদ-নাম্স-গ্রাগ্স-পা নামক পঞ্চদশ দ্গা'-ল্দান-খ্রি-পার অনুরোধে তিনি ঐ রাজ্যে 'ব্রাং-রা () বৌদ্ধবিহার স্থাপন করেন।
তিনি ছোস-ক্যি-র্গ্যাল-ম্ত্শান নামক ষষ্ঠ দ্গা'-ল্দান-খ্রি-পার পুনর্জন্ম রূপে ল্হা-দ্বাং-ছোস-ক্যি-র্গ্যাল-ম্ত্শান নামক একটি শিশুকে চিহ্নিত করেন এবং তাকে দীক্ষাদান করেন। এরপর তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে () ছোস-র্জে-ঙ্গাগ-দ্বাং () নামক দ্বিতীয় ল্চাগ্স-রা-স্প্রুল-স্কু উপাধিধারী লামাকে দীক্ষা প্রদান করেন। এর কয়েক বছর পর ন্যি-জ্লা-থাং () নামক বিহারে তিনি একটি বিশালাকার স্বর্ণ নির্মিত মৈত্রেয় মূর্তি নির্মাণ করান। এই বিহারের অধিকার নিয়ে তার সঙ্গে দ্বিতীয় ল্চাগ্স-রা-স্প্রুল-স্কু ছোস-র্জে-ঙ্গাগ-দ্বাংয়ের বিবাদের সূত্রপাতও ঘটে।
লুক শ

লুক পল হোয়ারে শ (জন্ম ১২ জুলাই ১৯৯৫) একজন ইংরেজ পেশাদার ফুটবলার যিনি একজন ডিফেন্ডার হিসেবে প্রিমিয়ার লিগ ক্লাব ম্যানচেস্টার ইউনাইটেড এবং ইংল্যান্ড জাতীয় দলে খেলে থাকেন। তিনি মূলত একজন লেফট ব্যাক।
লুক শ মূলত সাউথহ্যাম্পটনের যুব দলের মাধ্যমে বেড়ে একজন খেলোয়াড়। ২০১২ সালের জানুয়ারি মাসে ক্লাবের হয়ে প্রথমবারের মত মাঠে নামেন এবং ঐ বছরের মে মাসে ক্লাবের সাথে পেশাদার চুক্তি সাক্ষর করেন এবং পরবর্তী ২ মৌসুমে দলের প্রথম একাদশে নিয়মিত মুখ হয়ে ওঠে। ২০১৪ সালে, আরেক প্রিমিয়ার লিগ ক্লাব ম্যানচেস্টার ইউনাইটেড লুক শ কে £৩০ মিলিয়ন ট্রান্সফার ফির বিনিময়ে তাদের ক্লাবে চুক্তিবদ্ধ করে, যা যেকোন কিশোর খেলোয়াড়ের ক্ষেত্রে সর্বোচ্চ।
৫ মার্চ ২০১৪ সালে, ডেনমার্কের বিরুদ্ধে প্রীতি খেলায় লুক শর জাতীয় দলের হয়ে অভিষেক ঘটে এবং পরবর্তীতে ফিফা বিশ্বকাপের ২৩ সদস্যের দলে ঠাই পান।
ম্যানচেস্টার ইউনাইটেড
ইংল্যান্ড
ফিফা বিশ্বকাপ ফাইনালের তালিকা

ফিফা বিশ্বকাপ (ফুটবল বিশ্বকাপ নামেও পরিচিত) একটি আন্তর্জাতিক ফুটবল প্রতিযোগিতা, যেখানে ফিফা বা আন্তর্জাতিক ফুটবল সংস্থার সহযোগী দেশগুলোর পুরুষ জাতীয় ফুটবল দল অংশ নেয়। ফিফা বিশ্ব ফুটবল নিয়ন্ত্রণকারী সংস্থা। ১৯৩০ সালে এই প্রতিযোগিতা শুরু হয় এবং এখন পর্যন্ত চার বছর পর পর অনুষ্ঠিত হচ্ছে। মাঝে দ্বিতীয় বিশ্বযুদ্ধের কারণে ১৯৪২ ও ১৯৪৬ সালে এই প্রতিযোগিতা অনুষ্ঠিত হয়নি।
সর্বশেষ ২০২২ বিশ্বকাপে শিরোপাধারী দল হচ্ছে আর্জেন্টিনা।
সাধারণ
নির্দিষ্ট
সুলেইমান বেন

সুলেইমান জামাল বেন (জন্ম ২২ জুলাই১৯৮১ বার্বাডোসের সেইন্ট জেমসে) ওয়েস্ট ইন্ডিয়ান ক্রিকেটার যিনি ওয়েস্ট ইন্ডিজের হয়ে জাতীয় দলে এবং বার্বাডোসের হয়ে প্রথম-শ্রেণীর ক্রিকেটে খেলে থাকেন।
১৯৯৯/০০ মৌসুমে ফার্স্ট ক্লাস ক্রিকেটে মূলত একজন বামহাতি স্লো অর্থোডক্স বোলার হিসেবে অভিষেক হওয়া বেন ব্যাটসম্যান হিসেবেও বেশ কার্যকারী ভূমিকা পালন করেছেন। তার অভিষেকের পর থেকে ৪ পেসার সংবলিত বার্বাডোস দলের প্রথম একাদশে জায়গা পাওয়ার জন্য বেনকে রীতিমত লড়াই করতে হয়েছে।
ব্যাং-সেম্স-শেস-রাব-ব্জাং-পো

ব্যাং-সেম্স-শেস-রাব-ব্জাং-পো () (১৩৯৫-১৪৫৭) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () প্রতিষ্ঠাতা ছিলেন।
ব্যাং-সেম্স-শেস-রাব-ব্জাং-পো ১৩৯৫ খ্রিষ্টাব্দে তিব্বতের স্বের-গ্শিস () নামক স্থানে জন্মগ্রহণ করেন। তার পিতার নাম ছিল স্বে-দ্গে-স্তোং-দ্পোন-রি-লু () এবং মাতার নাম ছিল আ-স্ক্যিদ-মা ()। সাত বছর বয়সে দে-ব্ঝিন-গ্শেগ্স-পা () নামক পঞ্চম র্গ্যাল-বা-কার্মা-পা তাকে দীক্ষা প্রদান করেন। ছোস-র্জে-ছোস-দ্পাল-ব্জাং-পো () এবং রিন-ছেন-দ্পাল-বা'ই-ম্খান-পো () নামক কার্মা-ব্কা'-ব্র্গ্যুদ ধর্মীয় গোষ্ঠীর দুই ভিক্ষু তাকে শিক্ষার্থীর শপথ প্রদান করেন। তেইশ বছর বয়সে তিনি লাসা যাত্রা করে ছয় বছর দ্গা'-ল্দান বৌদ্ধবিহার ও তিন বছর দ্রেপুং বৌদ্ধবিহারে শিক্ষালাভ করেন। এই সময় তার উল্লেখযোগ্য শিক্ষক ছিলেন ত্সোং-খা-পা-ব্লো-ব্জাং-গ্রাগ্স-পা, র্গ্যাল-ত্শাব-র্জে-দার-মা-রিন-ছেন ও ম্খাস-গ্রুব-র্জে-দ্গে-লেগ্স-দ্পাল-ব্জাং। ত্সোং-খা-পা-ব্লো-ব্জাং-গ্রাগ্স-পা তাকে লাম-রিম-ছেন-মো, মধ্যমককারিকা, বিমলপ্রভা, গুহ্যসমাজতন্ত্র প্রভৃতি বিষয়ে শিক্ষাদান করেন। ১৪৩৭ খ্রিষ্টাব্দে তিনি শিষ্যদের অনুরোধে ঙ্গোম ও র্দ্জা নামক মেকং নদীর দুইটি উপনদীর সঙ্গমস্থলে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহার () প্রতিষ্ঠা করেন।
ছোস-দ্বাং-গ্রাগ্স-পা

ছোস-দ্বাং-গ্রাগ্স-পা () (১৪০৪-১৪৬৯) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () দ্বিতীয় প্রধান ছিলেন।
ছোস-দ্বাং-গ্রাগ্স-পা ১৪০৪ খ্রিষ্টাব্দে ঝাংঝুং অঞ্চলে জন্মগ্রহণ করেন। তার উল্লেখযোগ্য শিক্ষক ছিলেন ত্সোং-খা-পা-ব্লো-ব্জাং-গ্রাগ্স-পা, র্গ্যাল-ত্শাব-র্জে-দার-মা-রিন-ছেন ও ম্খাস-গ্রুব-র্জে-দ্গে-লেগ্স-দ্পাল-ব্জাং। তিনি সংস্কৃত ধ্বনিবিদ্যা, তর্কবিদ্যা ও কাব্যশাস্ত্রে একজন বিখ্যাত পণ্ডিত ছিলেন। তিনি দ্রেপুং বৌদ্ধবিহারে অধ্যাপনার দায়িত্বও পালন করেন। ১৪৪০ খ্রিষ্টাব্দে তিনি নাগ্স-শোদ () অঞ্চলে স্পুস-ম্দা'-র্নাম-র্গ্যাল-দ্পাল-'বার () বৌদ্ধবিহার প্রতিষ্ঠা করেন। এছাড়াও তিনি গ্লাং-লিং (), বিগ-ছোস-র্দজোং (), র্ঙ্গু-ছু-র্গ্যুদ-খ্রি-র্দো () প্রভৃতি বৌদ্ধবিহারও প্রতিষ্ঠা করেন। ১৪৫৮ খ্রিষ্টাব্দে তিনি খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () দ্বিতীয় প্রধানের দায়িত্ব গ্রহণ করেন ও এই পদে তিনি পাঁচ বছর থাকেন। তিনি দ্পাল-দুস-ক্যি-'খোর-লো'ই-র্নাম-ব্ঝাগ (), র্তেন-'ব্রেল-ব্স্তোদ-পা'ই'-গ্রেল-বা (), লো-ছেন-রিন-ছেন-ব্জাং-পো'ই-র্নাম-থার-ত্শিগ্স-ব্চাদ (), মি-লা-রাস-পার-ব্স্তোদ-পা (), র্গ্যাল-পো-রা-মা-না'ই-র্তোগ্স-ব্র্জোদ () প্রভৃতি গ্রন্থ রচনা করেন। তিনি দুস-'খোর-গ্যি-টিক-ছেন () নামক ম্খাস-গ্রুব-র্জে-দ্গে-লেগ্স-দ্পাল-ব্জাং রচিত কালচক্র বিষয়ক অসম্পূর্ণ গ্রন্থটিকেও সম্পূর্ণ করেন।
ম্ত্শুর-স্তোন-নাম-ম্খা'-দ্পাল-বা

ম্ত্শুর-স্তোন-নাম-ম্খা'-দ্পাল-বা () (মৃত্যু-১৪৭১) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () তৃতীয় প্রধান ছিলেন।
ম্ত্শুর-স্তোন-নাম-ম্খা'-দ্পাল-বা মধ্য তিব্বতে জন্মগ্রহণ করেন। তিনি ব্ক্রা-শিস-ল্হুন-পো বৌদ্ধবিহারে গ্রাগ্স-পা-র্গ্যা-মত্শো () নামক বৌদ্ধ পণ্ডিতের নিকট শিক্ষালাভ করেন। ১৪৬৩ খ্রিষ্টাব্দে তিনি খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () তৃতীয় প্রধানের দায়িত্ব গ্রহণ করেন ও এই পদে তিনি আট বছর থাকেন।
শেস-রাব-দ্পাল-ব্র্ত্সেগ্স

শেস-রাব-দ্পাল-ব্র্ত্সেগ্স () (১৪২৭-১৫০৭) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () চতুর্থ প্রধান ছিলেন।
শেস-রাব-দ্পাল-ব্র্ত্সেগ্সের মাতা ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () দ্বিতীয় প্রধান ছোস-দ্বাং-গ্রাগ্স-পার ছোট বোন ছিলেন। তিনি ছোস-দ্বাং-গ্রাগ্স-পার নিকট হতেই শিক্ষালাভ করেন। পঁয়তাল্লিশ বছর বয়সে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের চতুর্থ প্রধানের দায়িত্ব গ্রহণ করেন ও এই পদে তিনি সায়ত্রিশ বছর থাকেন। এই সময় তিনি ত্সোং-খা-পা-ব্লো-ব্জাং-গ্রাগ্স-পার মূর্তি এবং বহু চিত্রকলা নির্মাণ করান।
কুন-দ্গা'-দ্পাল-বা

কুন-দ্গা'-দ্পাল-বা () (১৪৫১-১৫১৪) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () পঞ্চম প্রধান ছিলেন।
কুন-দ্গা'-দ্পাল-বা ১৪৫১ খ্রিষ্টাব্দে তিব্বতের খাম্স অঞ্চলের দ্পা'-শোদ () নামক স্থানে এক অভিজাত পরিবারে জন্মগ্রহণ করেন। তিনি ম্ত্শুর-স্তোন-নাম-ম্খা'-দ্পাল-বা () নামক ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের তৃতীয় এবং শেস-রাব-দ্পাল-ব্র্ত্সেগ্স () নামক চতুর্থ প্রধানের নিকট শিক্ষালাভ করেন। শিক্ষা শেষে তিনি ঐ বিহারের গ্লিং-স্মাদ () মহাবিদ্যালয়ে অধ্যাপনা করেন। ১৫০৭ খ্রিষ্টাব্দে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের পঞ্চম প্রধানের দায়িত্ব গ্রহণ করেন ও এই পদে তিনি আট বছর থাকেন। এই সময় তিনি এই বিহারে একটি পঞ্চান্ন ফুট লম্বা তাম্রনির্মিত স্বর্ণ ও রত্নখচিত মৈত্রেয় মূর্তি নির্মাণ করান।